Bizkaia Zientzia Plazaren 3. edizioa, dibulgazio zientifikorik informalena eta zorrotzena - UPV/EHU\nBizkaia Zientzia Plazaren 3. edizioa, dibulgazio zientifikorik informalena eta zorrotzena\nNoiztik: 2019/09/18, 19:00\nNoiz arte: 2019/09/25, 20:00\nBizkaia dibulgazio zientifikoaren epizentroa izango da aurten ere, irailaren 18tik 25era bitartean antolatuko den Bizkaia Zientzia Plaza (BZP) jaialdiaren hirugarren edizioari esker.\nBizkaia Zientzia Plazari atxikitako askotariko jarduera eskaintza zabala bost ekitaldiz osatuta dago: Naukas Bilbao, Naukas Pro, Naukas Kids, Bidebarrieta Zientifikoa eta Ciencia Show. 10 minutuko hitzaldiek, antzerki eta musika ikuskizunek, bakarrizketa-lehiaketek, dibulgaziozko bideoek eta haurrei zuzendutako jarduerek eta tailerrek osatzen dute jaialdiaren programa.\nBizkaia Zientzia Plazak ibilbide luzea duten izen handiko zientzialariak ekarriko ditu agertoki gainera, zientziari buruz modu informalean baina zorroztasunez hitz egin dezaten, hitzaldiak umorez eta musikaz apainduz.\nBizkaia Zientzia Plaza 2017an sortu zen UPV/EHUko Kultura Zientifikoko Katedraren eskutik eta Bizkaiko Foru Aldundiaren babespean, eta Bilboko Udala, Petronor, Metro Bilbao eta EITBren laguntza du. Jaialdiak hasiera-hasieratik izan duen harrera onaren harira, Bizkaian hirugarren edizioa antolatuko da.\nNaukas Bilbaoren IX. edizioa\nAurten bederatzigarren edizioa beteko duen Naukas Bilbao, dibulgazio zientifikoaren arloko estatuko ekitaldi nagusia, jaialdiaren ardatz bihurtuko da berriro ere, dibulgazioa, umorea eta ikuskizuna uztartuz eta 10 minutuko agerraldiak erabiltzen dituen formatuari esker. Naukasen formula Bilbon sortu zen 2010ean eta estatuko beste hiri batzuetara hedatu da -egun bakarreko formatu laburragoarekin-, hasiera-hasieratik lortu duen arrakasta handiaren seinale. Izan ere, duela hiru urtez geroztik ekitaldiaren egoitza bilakatu den Euskalduna Jauregiko Auditoriuma estatu osotik etorritako milaka ikuslez bete ohi da zientziarekiko jakinminak bultzatuta, Bizkaia dibulgazio zientifikoaren epizentro bihurtuz.\nIzen handiko zientzialariak eta dibulgatzaileak\nAurtengo topaketan ere, izen handiko 100 zientzialari eta dibulgatzailetik gora izango dira. Horien artean daude haurren minbiziari buruzko ikerlan garrantzitsuak egiten diharduen Antonio Pérez-Martínez Madrilgo La Paz Ospitaleko Haurren Onkologiako burua; Virginia Arechavala, Biocrucesen ikertu eta Gaixotasun Neuromuskularren Taldea koordinatzen duen neurologiako doktorea; Eva Ferreira, UPV/EHUko Ekonomia Aplikatuko katedraduna; eta Juan Manuel Bermúdez Ingurumen eta Oinarrizko Kimikako doktorea, hozteko sistemei iraultza ekartzeko gaitasuna izango duten ‘perovskiñak’ izeneko material solido berriei buruzko ikerketaren emaitzak aurkeztuko dituena.\nHoriez gain, Isabel Moreno RTVEko “Aquí la tierra” saioko meteorologoaren hitzaldia, Astrobiologia Zentroari atxikitako Carlos Briones Kimikako doktorearen ikuskizun zientifiko-artistiko-musikala, eta La Gata de Schrödinger (Rocío Vidal) eta Quantum Fracture (José Luis Crespo) youtuber ezagunen agerraldiak azpimarra daitezke\nNaukaseko aurpegirik ezagunenetakoa bihurtu den Xurxo Mariño neurozientzialari galiziarrak ‘Carbón, la brillante historia de una piedra negra’ (Ikatza, harri beltz baten istorio distiratsua) izenburuko antzezlan zientifikoaren estreinaldia ekarriko du Oswaldo Digón antzezlearekin batera. Horrekin batera, EHUorkestrak larunbat eguerdian Euskaldunan emango duen kontzertua nabarmendu behar da.\nETBn, streaming bidez\nEkitaldira joaterik ez dutenek zuzen-zuzenean ikusi ahal izango dute streaming bidez EITBren "Kosmos EITB" kanalean, Kultura Zientifikoko Katedrarekin sinatua duen hitzarmenari esker, izan ere, kanal horren bitartez zabaltzen dira erakundeak urtean zehar antolatzen dituen ekitaldi gehienak. Hitzaldiak EITBren "Nahieran" plataforman ere ikusgai izango dira.\nBZPko jarduera guztietarako sarbidea doakoa eta librea da, eta programazioa bzp.eus webgunean kontsulta daiteke.\nInprimatu Bizkaia Zientzia Plazaren 3. edizioa, dibulgazio zientifikorik informalena eta zorrotzena


2018an Udarregi ikastolak 50 urte beteko ditu | Usurbildarrak aurrera\n← Zubietako Herri Batzarrak antolatuta azaroaren 30ean “Eraginkortasun energetikoa” ikastaroa\nEuskararen Egunari begira ekimen ugari Usurbilgo kaxkoan eta Aginagan →\n2018an Udarregi ikastolak 50 urte beteko ditu\n2018an Udarregi ikastolak 50 urte beteko ditu eta dagoeneko ikastolan hasi dira prestaketa lanekin.: “Merezi adinako urteurrena ospatzeko asmoz, urtean zehar ekitaldi ezberdinak antolatu nahi ditugu. Dagoeneko irakasle talde bat ari da prestaketa lanetan, baina hezkuntza-komunitate osoaren artean ospatu nahi dugu!”.\nUrtean zehar hainbat ekimen antolatu nahi dira baina horretarako laguntza behar da eta dei berezia egin dute antolatzaileek: “Prest al zaude ospakizunen antolaketan parte hartzeko? Hala balitz, taulan aukera ezazu zein ekintzatako diseinuan parte hartu nahiko zenukeen (gurutze batez markatu). Noski, ideia berriak gustura asko jasoko dira! Ilusioz beterik gattunk! Barreiatu dezagun bada, bazter guztietara gogoa eta ilusioa!!! Guztion artean jantzi dezagun 50 garrena!”.


Konfinamenduari aurre egiteko hainbat baliabide - Sakana - Guaixe.eus\nKonfinamenduari aurre egiteko hainbat baliabide\nGuaixe 2020-03-19 12:45\nAlarma egoera ezarri zenetik, etxean gelditzako behartuta daude herritarrak. Hortaz, zenbait erakundek etxetik kulturaz disfrutatzeko tresnak plazaratu dituzte\nCovid-19 birusak sortutako krisiari aurre egiteko, eta konfinamenduan laguntzeko, zenbait elkartek eta erakundek kultur arloko baliabideak herritarren esku jarri dituzte. Esaterako, UEMAk Etxean goxo egoteko baliabideen zerrenda plazaratu du. Euskarazko doako hainbat baliabide bildu ditu UEMAk, bai haurrendako bai helduendako. Bestetik, Eusko Ikaskuntzak ere euskal kantutegi osoa guztien esku jarri du, eta bertan euskal kantutegiaren partiturak, letrak aurki daitezke, baita musika entzuteko aukera dago ere. Euskarazko kultur eskaintza bermatuta dago, beraz, etxetik atera gabe.\nNafarroako Gobernuko Kultura eta Kirol Departamentuak ere gogoratu du museo, liburutegi eta artxiboetako katalogoak eta funtsak herritarren eskura daudela Interneten. Nafarroako liburutegiek ere EFILM deitutako film, telesail eta dokumentalen streaming zerbitzua dute. Gainera, koronabirusak sortutako egoeraren aurrean, UNESCOk jakinarazi zuen munduko liburutegi digitalaren sarrera libre utzi zuela. Munduko hainbat museoen bisita digitalak egiteko aukera dago ere egunotan.\nAretoetara eta kultur etxeetara joan gabe, etxetik antzerkiaz gozatzeko aukera dago. Teatroteca deitutako web orrian hainbat antzezlan ikusteko aukera dago.


AEBko hauteskundeetan komunitateen botoen indarra\nJoe Biden izango da potentzia amerikarraren 46.presidentea. Garaipena, ordea, ez da desiratutako olatu urdina izan, Trumpek 2016ean baino zazpi miloi boto gehiago atera ditu eta. Hauteskunde presidentzialez harago, kongresurako, senaturako edo hainbat parlamenturako demokraten emaitzak espero baino eskasagoak izan dira.\nBlack Lives Matter manifestazioa, 2016ko uztaila, New York City, AEB. Argazkiak. Unsplash / Nicole Baster\nKritika hauek alderdi demokrataren establishment-ek partiduaren ezkerraren ardura jartzera eraman du. Kritika hauek, alderdi demokrataren establishment-ak, ardura partiduaren ezkerrarengan jartzera eraman du. Aurrekoak, alderdi demokrataren garaipenaren ahulezia azpimarratzera eraman ditu hainbat ezkerreko analista. Izan ere, datozen urteetan errepublikarren pisua handia izango da instituzioetan, blokeorako indarra handia izanik.\nHorrela izan ote da? Abiapuntu gordin hau aintzat hartuta, emaitzei buruzko irakurketa bi galderetatik abiatuko nuke: Zergatik eman diote komunitate afroramerikarrak eta latinoak botua Jon Bideni? Zergatik izan dira hautatuak hautagai aurrerakoienak?\n«Zergatik eman diote komunitate aforamerikarrak eta latinoak botua Jon Bideni?»\nObamaren bigarren legealdiak, zein Trumpen gobernu urteek, herri mugimendu anitza eta komunitate beltza, latinoa eta indiarraren antolaketa indartzea ekarri dute. AEBko mugimendu aurrerakoien arragoa ezaguna zen. Baina azken urteetan, eta batez ere, 2011ko Occupy Wall Street mugimenduaren lanaren ondoren, Baldwin, Creshaw, Douglas, T- Ta Nhisi Coates edota Saul Alinskyren ideia nagusiek predikamendu handia lortu dute eta “community organizing” metodoak bide egin du herri mugimenduen ekosistema aberastuz.\nKomunitate hauen zutabea antolaketa da, eta eta horren muina, gai zehatz bati erantzutetik harago, komunitateko kideen ahalduntzea da. Jendearen oinarrizko beharrei erantzuten laguntzeko, pertsonen arteko kezkak eta arazoak konektatzeko manerei begiratzen diete, erreferentzialitatea komunitatean jarriz, eta, bide batez, komunitatea eta boterea eraikiz. Era honetan, arazoak eraikuntza prozesurako tresnak bilakatzen dira eta komunitatea antolatzen eta eratzen doa.\n«Komunitate hauen zutabea antolaketa da, eta eta horren muina, gai zehatz bati erantzutetik harago, komunitateko kideen ahalduntzea da.»\nBlack Lives Matter (BLM) edo Lucha mugimenduak aurrekoaren adibide izan daitezke. Lehena afroamerikar komunitateari zuzentzen zaio eta bigarrena latino komunitateari, eta desberdinak izanagatik, biek euren jendea antolatzeari ekin, eta eskala ezberdinetan botere politikoa eraiki dute mugimenduak deshierarkizatuz, kolektibizatuz eta lidergotza ezpatriarkalak sortuz. Horretarako, euren aurkako basakeria poliziala salatzeaz gain eta eskubide zibilen aldeko borrokari jarraikortasuna ematearekin batera, duintasuna eta jendearen bizitzaren balioa erdigunean jarri dute. “Kolorea —zioen James Baldwin idazle eta aktibistak— ez da giza errealitate bat, ez eta errealitate pertsonal bat, kolorea errealitate politikoa da”.\nHorregatik, mugimendu horiek ikusarazi eta izendatu dute beltzen, indiarren, edo latinoen zapalkuntza zurien boterearen oinarria dela, edo bestela esanda, zurien nagusitasuna iraunkortzen duen aberastasunaren oinarria. Hain zuzen, horien aurka batera borrokatzen ari dira, Ezra Kleineren hitzetan, “elkartasun multietnikoa” artikulatuz. Udako mobilizazio erraldoiak horren adibide dira.\n«Kolorea —zioen James Baldwin idazle eta aktibistak— ez da giza errealitate bat, ez eta errealitate pertsonal bat, kolorea errealitate politikoa da.»\nAntolakuntza komunitario horrek ez du epe motzera emaitzarik emango, edo ez du gure ohiko parametroetan neurgarri diren emaitzak izango, edo ez dakizkigu horiek gure ohiko betaurrekoekin ikusten… baino prozesu horretan jendea politizatzen ari da espazio askotan . Hori dela eta, oso adierazgarria izan da hauteskundeetan komunitate horien lana bozkatu ahal izateko, bozkatua izateko —Cori Bush, BLMko bozeramailearen kasua—, eta hauteskunde sistema bidegabearen aurka “pertsona bat bozka bat” ideia zabaltzeko. Ildo honetan, arrazializatuak hauteskundeetan bozka ematea bultzatu du, aurrekaririk gabeko boto igoera lortuz, latinoen aldetik bereziki. Aitzitik, 2016tik hona estatubatuar zurien boto kopurua apenas handitu da.\nTrump geratzea zen helburua. Halaber, komunitate hauek Biden edo alderdi demokraten aldaketarako borondateaz baino bere bozkaren indarraz jabe dira. Nola ulertu bestela BLMk beltzekiko hartu beharreko konpromisoak eztabaidatzeko Joe Biden eta Kamala Harrisi eskatu dien bilera? Edo bozka latinoaren garrantzia Hegoaldeko zenbait estatutan gehiengo errepublikanoa aldatzeko?\nAlderdi demokrataren erronka\nInternational daily newspaper from Thursday 5th November 2020 – Le Monde (France) & The New York Times (USA) – After the election report. Argazkiak. Unsplash / Markus Spiske\nMatt Karpek Jakobin aldizkarian zioen Bernie Sandersen proiektua XXI. mendeko ezker gertakizunik inportanteetariko bat izan zela. Haatik, bost urtetan zehar alderdiko establishmentaren kontrako gerla burutu ondoren, demokrata sozialistak bere hautagaitza erretiratu behar izan zuen. Alderdiaren egitura elitistak politikari demokraten kontrola segurtatzeaz gain, primarioetako prozesuaren gainean eskua badu ere, alderdi demokrataren barruan gehiengo sozialdemokratarik ez egotea da arazoa. Eta gehiengo hori gabe aldaketak denbora luzea beharko du, hala nola, gizarte amerikarrean hainbat zailtasun gainditu beharko dira: langile klasearen aldaketa, besteak beste. Agian bide horretan, Sandersen lorpenik handiena AEBko sozialismo demokrataren aldeko mugimendu indartsu bat lortu izana eta ezker indartsuago bat uztea izan da.\n«Sandersen lorpenik handiena AEBko sozialismo demokrataren aldeko mugimendu indartsu bat lortu izana eta ezker indartsuago bat uztea izan da»\nNorabide horretan eta elite demokrataren iritziaren kontra, demokrata sozialisten aztarna kanpainan eta horretatik at interesgarria izan da: krisi klimatikoa, oinarrizko soldata, osasungintza... Baina era berean, urteetan zehar politika ulertzeko eta jendearekin egon eta entzuteko manera, herri mugimenduarekin egindako lan osagarria... Ez da harritzekoa, beraz, hautagai demokrata sozialistek lorturiko emaitza onak. “The squad" deitzen den emakume laukotea horren adibidea da. Kalea eta instituzioak berriro eztabaidaren bidegurutzean daude eta nork daki alderdi demokrataren barruan ez ote den ideien lehia zabalduko, Trumpismoa ez baita ur epeletan disolbatuko.


Ingurumen Ingeniaritza eta Kudeaketa Masterra - master - UPV/EHU\nIngurumen Ingeniaritza eta Kudeaketa Masterra\nLiburuxka PDF (2 MB)\nmaster-claves Máster Universitario en Ingeniería y Gestión Ambiental\nIngurumen Ingeniaritza eta Kudeaketa unibertsitate arteko masterraren helburu nagusia da ingurumen ingeniaritzaren arloan banaka jarduteko edo lantaldeak zuzentzeko gaitasuna duen ingeniari bat prestatzea.\nBarne premien bilakaerak eta Erkidegoko legedi zorrotzera egokitzeak premiaz eskatzen dio unibertsitateko tituludun, ikertzaile eta jardunean ari diren profesionalen gero eta kopuru handiago bati ezagutza espezializatuagoak eskuratzea eta horiek praktikan aplikatzea ere, zientzia tradizionaletako ingurumen gaiei buruzko prestakuntza orokorraz gainera. Horri esker, ingurumen teknologien hainbat arlotan garatu ahalko dituzte analisi metodoak, ikerketa eta berrikuntza ildoak, garapen teknologikoa eta kudeaketa, betiere gure inguruneko baldintza espezifikoetara eta merkatu tradizionaletara egokituta.\nIngurumen Ingeniaritza eta Kudeaketa masterrak sektorearen eskaera horiei erantzun nahi die prestakuntza programa oso baten bidez.\nGARCIA FERNANDEZ, JOSE ANTONIO\nmaster-4-razones Máster Universitario en Ingeniería y Gestión Ambiental\nHautazko atal zabala duen master ofiziala, aukera ematen duena zuzenean sartzeko Ingurumen Ingeniaritza doktorego programara.\n10 urteko ibilbidea, ikasleen gogobetetze maila handiarekin.\nUnibertsitate arteko master bat denez, unibertsitate bakoitzak bere gain hartzen du bere taldeak espezialistak diren (maila profesionalean eta ikertzailean) arloetako irakaskuntza.\nMasterraren ordutegiari esker, arduraldi osoa edo partziala hauta daiteke (gradudunentzat edo egun lanean ari diren profesionalentzat).\nmaster-salidas Máster Universitario en Ingeniería y Gestión Ambiental\nIngurumen arloko ingeniaritza edo aholkularitza enpresak, ingurumen zerbitzuak, tratamendu instalazioak (ura, hondakinak, lurzorua edo gasak), ingurumen gaietan eskumena duten administrazio edo organismo publikoak, eta Enpresa eta Zentro Teknologikoetako ingurumen sailak edo I+G+b.


Ikasgeletako erronka solidarioak/ Retos solidarios en las aulas – Zerbikas Fundazioa\nIkasgeletako erronka solidarioak/ Retos solidarios en las aulas\nOrain dela urte batzuk, TKNIKA-k antolatutako formakuntza saio batzuetan, harrituta utzi ninduen hezkuntzako esperientzia bat ezagutu egin nuen, eta hau oraindik gogoratzen dut atzo izan balitz bezala.\nEz dut gogoratzen esperientzia hau kontatu zuen pertsonaren izena, edo ze ikastetxek eraman zuen aurrera proiektua, baia ez dut ahaztu Kataluniako hiri bateko ikastetxe erlijioso bat zela, eta bertan osasun arloko ziklo bat egiten zutela.\nMetodologia berritasuna hurrengo hau zen: ikasle guztiak haien lanbiderako behar zutena ikasten zuten, aldi berean haien inguruko beharrizanean zeuden pertsonak lagunduz.\nEgun horretan, Politeknika Txorierrin antzeko zeozer egin behar genuela erabaki nuen, eta ezarri ditugun berritasun batzuei esker, uste dut lortzeko prest gaudela!\nZER DA ZERBIKAS?\nIkasketa eta Zerbitzu Solidarioa (IZS) balore, trebetasun eta edukiak ikasteko tresna metodologiko bat da, komunitatearekiko zerbitzua egitearen bitartez. IZS-ak hezkuntza helburua eta ekintza solidarioa batzen ditu.\nIZS hezkuntza proposamen bat da, zeinetan ikasketa eta zerbitzua komunitatearekiko zerbitzuarekin batzen dituen proiektu berberean. Bertan, pertsona interesdunak haien inguruan parte hartzen dute hori hobetzeko helburuarekin.\nIZS hezkuntza proiektu bat da, baina aldi berean baliagarritasun soziala du. Ikasketa eta zerbitzuaren batzeak bien efektuak handitzen eta indartzen ditu. Ikasketak komunitatearekiko zerbitzua hobetzen du bizitza baldintzak hobetuz. Eta zerbitzuak ikasketari zentzua ematen dio, horrela ikasitakoa errealitatean ikus daitekeelako zuzenean aplikatuz.\nIkasketa Zerbitzu Solidarioa beraz hezkuntza modelo bat da, eta hainbat alderdi ditu:\nIkasketa: ikasteko helburu argi bat du, eta hau gauza berriak ikastearekin, trebetasunak hobetzearekin eta baloreak lantzearekin lotuta dago.\nZerbitzu solidarioa: parte hartzaileen bolondres lana bultzatzen du, haiengan interesa sortuz.\nIkasketa eta zerbitzu solidarioa: Ikasketa parte hartzaile aktiboei lotzen du.\nPITXORIERRIREN HELBURUAK ETA EKINTZA PLANA\nPoliteknika Txorierrin goi mailako teknologien inguruan irakasten ditugu gure ikasleak, eta honek aplikazio oso ezberdinak izan ahal ditu: industria (diseinua eta produkzioa), komunikabideak, marketina, hezkuntza, ingurugiroarekiko sentsibilizazioa, etab.\nAldi berean, gure hezkuntza proiektuetan helburu pedagogikoak ditugu, zeinetan ezartzen den gure zentroan ikasten duten ikasleek ingurugiroarekiko konpromezua eta balore solidarioak bultzatu behar dituzten.\nZERBIKASen parte hartzean, gure gradu ezberdinetako ikasleak (mekanika, elektronika, telekomunikabideak, ingurugiroa edo marketina) komunitateari laguntzeko esperientzia praktikoa egitera bultzatu nahi ditugu.\nNorabide hau hartuz, irakasleriak argi du ikasleek komunitatearekiko zerbitzua ezagutu beharko luketela. Honen helburua, etorkizunean konpromezua duen gizartearen parte izatea da.\nMetodologia aldetik, gure alde genuen ETHAZI proiektua zegoela martxan. Proiektu honek hainbat ERRONKA talde lanaren bitartez lortzeko helburua du, eta hau lortzeko ikasleak hainbat trebetasun transbertsal eskuratu behar dituzte (ekimena, kreatibitatea, komunikazioa, kooperazioa…).\nAipatutako ERRONKA-tako bat ZERBIKAS-ek proposatzen dituen JARRERA ETA BALORE-ekin lan egitea zen, horren bitartez ikasleek BALIAGARRITASUN SOZIALEKO ERRONKE-n bidez ikasi zezaten.\nHelburu hau gure zentroko 2017-2021 plan estrategikoan zegoen, eta hauen artean komunitatearekiko zerbitzua egiten duten proiektuak sustatzen dituzten helburuak eta ekintzak barneratu genituen.\nZERBIKAS-ek aipatutako ERABILGARRITASUN SOZIALEKO ERRONKA-k martxan jartzeko behar dugun elkartea hautatzera laguntzen gaitu.\nFEKOOR hautatzen dugu bere osagai teknologikoagatik, honek ikasketako emaitzak identifikatzeko lagundu ahal gaituelako. Eta honekin gure helburu nagusia indartzeko:\nFEKOOREKIN KOLABORAZIOA EGIN, HONEN BITARTEZ GIZARTE INKLUSIBOAGO BAT SORTU AHAL IZATEKO, ETA HORRELA PERTSONA GUZTIAK MODU INDEPENDIENTE BATEAN BIZI DAITEZEN. BESTEEN ONGIZATEAN PARTE AHAL IZATEKO ETA HAIEN BIZITZA AUKERA BERBEREKIN AURRERA ATERATZEKO\nFEKOOR (Federación Coordinadora de Personas con Discapacidad Física y Orgánica de Bizkaia) ‘baliagarritasun publikoko’ erakunde gisa ezarri du Eusko Jaurlaritzak, eta Bizkaiko 20 desgaitasun fisiko edo organikoko erakundek osatzen dute, guztira 8.000 baino pertsona gehiago barne hartuz. 1979an sortu zen, desgaitasuna duten pertsonen gizarte barne-hartzea aurrera eramateko.\nHelburu hauek bete ahal izateko, proiektu pilotu bat hasi genuen Telekomunikazio eta Informatika Sistemen kurtsoan, eta horretaz gain ARBOLARTE eta PITxorierrin gure lehenengo pausuak eman ditugu.\nTelekomunikazioen ikasle eta irakasleek FEKOOR-ekin kolaboraziorako haien aukerak aurkeztu zizkiguten. Eta FEKOOR-en erabiltzaile batek ikasleei bere zailtasunak, beharrizanak eta lortutakoak kontatu zizkien.\nKooperatiba bien arteko bilera oso emankorrak izan ditugu ere, zeinetan argi ikusi dugun biok helburu berberak eta hauek lortzeko ilusioa dugula.\nIrakasten ditugun ziklo guztietara aplikagarria dela uste dugu, eta beraz berrikuntza proiektu hau ezarritzat uzten dugu, honen bitartez bai FEKOOR-eko erabiltzaileei eta bai Politeknika Txorierriko ikasle eta irakasleei esperientzia solidario berriak emanez.\nIturria: BERRITZEN aldizkaria, Politeknika\nTxorierrikoa. 37. zenbakia. 3. orrialdea.\nHipatia celebra el 15 de abril su segunda Carrera Popular Hipatiana11 abril, 2018Si tú me dices ven…11 abril, 2018


“Berria” egunkaria lagun bila | Mogel Guraso Elkartea\n← Datorren domekan (ekainak 3) Klub Deportiboaren eguna\nUdalekuak Deban →\nBerria Egunkaria laguntzaile bila dabil eta “Berrialaguna: Zure ziztada behar dugu” kanpaina abiatu du.\nInformazioa bidali digute eta hona hemen guztiontzat.\nKaixo lagun agurgarria,\nGure ziztada behar du BERRIA egunkariak, gure laguntza, denon babesa.\nBERRIAlaguna egiteko kanpaina hasi du BERRIA egunkariak herriz herri, eta euskalgintza eta kulturgintzako sektorez sektore. BERRIAren irakurle eta zaleengana ez ezik, euskaraz bizitzeko asmoa dugun guztiongana iritsi nahi du, eta esan nahi die euskaraz bizi nahi badugu euskarazko hedabideak ezinbesteko ditugula eta horiei eutsi beharra dagoela. Arriskuan daudela asko, laguntzak jaisten ari direlako, edo erabat kentzen, krisia dela-eta publizitatea gutxitu delako, Internetez irakurtzeak irabazirik uzten ez dielako… Arrazoi asko larri egoteko eta lagundu eta babestu behar ditugula erabakitzeko.\nBERRIAk ere dei hori egin du: oraindik ere euskaltzaleen, euskaldun guztien babesa behar duela. Bere komunitatea inguruan sentitu nahi duela. Sostengua behar duela, etorkizun zail honi indartsu heltzeko. Komunitate horren parte hartzea nahi du, elkarrekin egiteko BERRIA, batez ere Internetek ematen dizkigun parte hartzeko aukera berriak baliatuz, eta, nola ez, ahal duenak diru ekarpen txikia eginez, auzolanean, elkarlanean.\nLaguntzeko modua erraza da: bakoitzak nahi duen kopurua emanez, urteko diru ekarpen txikiak proposatzen dira; Internetez egin daiteke, edo banatzen diren eskuorriak betez. Nolanahi ere, Interneten dago informazio osoagoa, eta ekarpena egiteko, helbide honetara jo daiteke: www.berria.info/berrialaguna.\nBERRIAlagun egiten denak ordainetan PDFn jasoko du BERRIA (Interneteko harpidetza doan). Baita ere BERRIAlagunaren txartela, txapa eta autoetako itsasgarria, BERRIAren produktuetan deskontuak, BERRIAlagunen katalogoa deskontuekin, Berria.info-n blogak izateko aukera eta BERRIA taldeko kontu eta jarduera guztien informazio osoa (bi informazio buletin urtean eta batzarrera etortzeko eskubidea).\nInformazio gehiago eskuratzeko, edozein zalantza argitzeko edo kanpainan laguntzeko aukera ikusiz gero, idatzi berrialaguna@berria.info helbidera edo deitu 943-30 40 30 telefonora (Jose Anjel Aldai).\nDenon artean gai gara.


Hainbat ahultasun GEren MDS PulseNETen | BCSC - Zibersegurtasun Euskal Zentroa\nHainbat ahultasun GEren MDS PulseNETen\nArgitalpen data: 2018/06/01\nMDS PulseNETen 3.2.1 bertsioa eta lehenagokoak\nMDS PulseNET Enterpriseren 3.2.1 bertsioa eta lehenagokoak\nRgod ikerlariak hainbat ahultasunen berri eman dio Zero Day Initiative-ri (ZDI). Ahultasun horiek GEren MDS PulseNET eta MDS PulseNET Enterprise-ri eragiten diete eta hainbat eratakoak dira: autentifikazio okerra, kanpoko entitateko XML erreferentziako murrizpen ezegokia, eta bide transbertsal erlatiboa. Ahultasun horiek baliatuz erasotzaile batek pribilegioen igoera edo informazioaren exfiltrazioa lor litzake.\nGEk PulseNET produktuaren softwarea eta arkitektura aldatu ditu. Azken bertsioak ahultasun horiek konpontzen ditu. GEk erabiltzaileei aholkatzen die PulseNET 4.1 bertsiora edo geroagoko batera eguneratzea ahultasun horiek konpontzeko.\nPulseNETen eguneraketak hemen eskura daitezke:\nPulseNET Enterpriseren eguneraketak hemen eskura daitezke:\nEgiaztatze okerra: baimenik gabeko erasotzaile batek Java Remote Proper Invocation-en (RMI) sarrera ataka balia lezake aplikazioak abiatzeko eta urruneko kodea exekutatzen laguntzeko Web zerbitzuen bidez. Ahultasun horretarako CVE-2018-10611 identifikatzailea erabili da.\nKanpoko entitateko XML erreferentziako murrizpen ezegokia: erasotzaile batek XML External Entity (XXE) erako erasoen hainbat aldagai balia litzake Windows plataformatik datuak exfiltratzeko. Ahultasun horretarako CVE-2018-10613 identifikatzailea erabili da.\nBide erlatiboaren saltoa: erasotzaile batek direktorio salto bat balia lezake exfiltrazio bat edo fitxategien ezabaketa eragiteko plataforman. Ahultasun horretarako CVE-2018-10615 identifikatzailea erabili da.


EtnoMet (Aroaren berbaroak): Udaberriko tenporak eta beste\nUdaberriko tenporak eta beste\nVlatko Jurik. "After the rain"\nLehengo batean Pello Zabalak zioenez, asteburuko euritea aurrez ikusita bazegoen ere, ostiral gauean Bizkaiko Golkotik sartu zuen ekaitza ez ziguten meteorologoek iragarri. Ez horixe! Txikizio ederrak egin dizkigute haizeteek eta euriteek! Larunbata azkenaldi honetako egunik euritsuena izan ez da, bada! Artikutza aldean igelak ere atertzeko irrikitan. Bitartean, nahi eta nahi ez etxezuloturik, tenporei zegozkien egunen datu meteorologikoak biltzen jardun dugu udaberri alderako iragarpena egitekotan. Espero dut berriz ere lerro hauek Pellok irakurri eta bere iruzkin eta aurreikuspenak egin ditzan. Arozale naizen honek neure txikian ikasitakoa abiarazten ahaleginduko naiz.\nPasa den asteartean genioenaren arabera, asteazkena eta ostirala aintzat hartzen dira urtaroaren lehenengo hilabete eta erdia nola datorren ezagutzeko; hiruhilabetearen bigarren erdialdetik aurrera etorri behar duen aroaz jabetzeko larunbat gaueko azken orduetan jotzen duen haizearen norabideak adierazten du. Larunbatean 24.00ean dabilen haizeak jo egingo du hurrengo urtesasoia hasten denean. Beraz:\nAsteazkenean aterri egon zen eta gainera, nahiko epela, haize-dantza polita ibili zen, izan ere, mendebala-iparra nagusi izan baziren ere, une batzuetan eki-haizea eta hego-mendebala gailendu ziren. Ostirala, ostera, euritsua izan zen, asteazkena baino hotzagoa eta gainera gauean haizea harro-harro. Hortaz, martxoaren 23tik maiatzaren lehengo astera arte, tenporen arabera, euria izango da nagusi, tenporetan ipar-mendebala gailendu delako. Bestalde, zenbait egunetan, asteazkeneko aroari esker, eguraldi epel samarra izango bide dugu. Maiatzaren lehenengo astetik ekainaren 23ra arte, aroa ere euritsua eta freskoa ikusten da, haize harrotasunik gabe. Izan ere, larunbateko haizeei dagokienez gero, berriz ere ipar-mendebala atera zen garaile, tenperatura fresko samar, ikaragarrizko hezetasuna eta haizea baretuta. Hortaz, tenpora kontuetan hasi berria naizen honek horrela ikusten dut udara arteko aroa. Betetzen direnentz, ekainean jakingo dugu eta horretarako apurka-apurka apuntatuko ditugu datuak jarraipena egitekotan. Pello, mesedez, lagundu ea zer sumatzen duan hik!\nAmaitzeko, gaur EtnoMet-en 202. artikuluxka idazten nabil. Ez nuen nik pentsatzen horrenbeste idatziko nuenik. Ezta hurrik eman ere!\nposted by Kepa Diegez @ 4:42 PM\nAt 15:55, Patxi said…\nBaietz beste 202 idatzi.\nAt 17:32, Anonimoa said…\nHik daukak ekarria, hik! Sarri esan ei diagu norbaitek 'etorria daukala', ("Honek zaukak etorria, honek!")... Hirea, Kepa, etorria bai, baina areago ere baduk: hirea benetako 'ekarria' duk, hainbat kontu atsegin ta jakingarri, hainbat margo, argazki eta erretrato ekartzen dizkigukalako. Uholdeak lagun txarrak dituk belaun-katilutik gora, baina hire uholde edo ujiola ez dadila agor, freskagarri izanen zaiguk eta. 202 zenbaki polita duk, horrek berak eskatzen dik 404, 606, 808... ez al dira politak? Aupa, hi,lagunguko diagu eta.\nBidenabar, esan, bihar goizean koarta-tenporen ekarritxoa bideratzen saiatuko naizela.\nAt 17:36, Kepa Diegez said…\nMila esker anitz, Patxi eta Pello! Zuen hitzek beste hainbat "aroartikulu" idazteko kemena ematen zidatek.


(Sanskritoz, «Jaunaren kanta») Mahabharata Indiako epopeia nazionalak jaso zuen erlijio eta filosofia poema. Epopeia bera baino askoz geroagokoa da, eta hinduismoaren oinarrizko testutzat hartzen da. Idazki honetan Krisnak, Visnu gizon eginak, dharma edo erlijioaren berri ematen dio Arjuna printzeari; salbazioari buruz hitz egiten du batez ere. Indiako sekta guztiek onartzen duten Biblia antzeko liburu bihurtu da. (eu)


Hasiera - Gardentasuna - Bizkaia Gardena\nGardentasuna bilatzen dugu edalontzi batean, itsasoan, pertsonengan. Azken aldian, gardentasunaz hitz egiten entzuten dugu alde guztietan, baina, zeri buruz ari gara zehazki? Zuk ematen dituzun baliabideekin funtzionatzen duten erakunde publikoei buruz ari bagara, gardentasuna eskubidea duzun informazio guztia ematea da. Egiten den jarduerari buruzko informazioa eskatzeko eskubidea duzu, zuri eta zuri esker egiten baita. Erakunde publikoak gardenak badira, zuk konfiantza handiagoa duzu haiengan eta haiek eraginkortasun handiagoz lan egiten dute, eta zure arazo eta kezketatik gertuago.\nBizkaia aspalditik ari da lanean Bizkaia Gardena gardentasun-atarian zure eskura jartzen duen informazio publikoa zabaltzeko. Atari horretan, informazio publikoa formatu irisgarrian eskaintzen da. Eduki asko irakurketa errazera egokituta daude, eta informazio estatistikoa grafiko interaktiboen bidez aurkezten da, nahi dituzun iragazkiak aplikatzeko. Baina zer datu mota aurki ditzakezu Bizkaia Gardena atarian? Esango dizugu.\nNola antolatzen eta funtzionatzen du Foru Aldundiak? Nor dira zure goi-karguak? Zer erakundek osatzen dute sektore publikoa? Zein da urteko arau-plana? Zer arau berri onartu dira edo onartuko dira? Prestaketaren zein fasetan dago xedapen bat? Zenbat diru sartzen du Bizkaiko Foru Aldundiak? Zenbat gastatzen duzu eta zertan? Zein da zerbitzu publikoen kostua eta errendimendua? Nori esleitu dizkio kontratuak eta zenbatekoa? Zer dirulaguntza eman dira? Zer zerbitzu eskaintzen ditu Bizkaiko Foru Aldundiak? Zein dira egoitzak eta ordutegiak? Pozik al daude herritarrak zerbitzu publikoekin? Zein da Bizkaiko Foru Aldundiaren enplegu publikoaren eskaintza? Zein dira sarbide-sistemak? Nola banatzen da plantilla?\nInformazio hori guztia edozein gailutatik eskuratu ahal izango duzu. Bestalde, konpromisoa hartzen dugu zure jendaurreko informazio-eskaera espezifikoei hamabost eguneko epean erantzuteko. Zure eskaerak egoitza elektronikoaren bidez izapidetu ahal izango dituzu, Aldundiaren bulegoetan bertan edo posta bidez.\nBizkaiko Foru Aldundiko eta foru-sektore publikoko erakundeetako langile guztiak bat datoz gardentasun-filosofia horrekin, baina, horrez gain, pertsona-talde bat dago jarraipena egiteaz eta kontrola egiteaz berariaz arduratzen dena, informazioa eskuratzeko duzun eskubidea beti bete dadin.\nGardentasun-atariaz gain, Bizkaiko Foru Aldundiak zure eskura jartzen ditu Bizkaiko erakunde publikoen datuak Open Data Bizkaia atarian. Open Data Bizkaiak demografiari, hirigintzari, ingurumenari, ekonomiari, kirolari, aisiari eta beste gai batzuei buruzko datuen katalogo zabala du, formatu berrerabilgarrietan eskaintzen direnak eta gure bizitza erraztuko duten aplikazio eta zerbitzu berriak sortzeko erabil daitezkeenak. Atariak badu atal espezifiko bat datu horiek berrerabiltzeko behar den informazio teknikoarekin, eta aplikazioen atalean zure eskura jartzen ditugu datu horiek berrerabiliz sortutako bistaratzeak eta aplikazioak.\nGardentasuna eta datu irekiak dira Aldundiaren bi konpromiso sendoak Bizkaia Egiten estrategian, Bizkaia modernoagoa eta irekiagoa lortzeko. Zehazki, foru eredu horren finkapena 2020-2022 Gardentasunaren eta Datu Irekien Foru Planean gauzatzen da. Bizkaia Gardena atarian duzu eskura plan hori, eta azken urteotan bi eremu horietan egindako ahaleginarekin jarraitzea ahalbidetuko du.\nBizkaiko Foru Aldundiaren 2021/107, uztailaren 27ko FORU DEKRETUA, zeinaren bidez onesten baita kargu publiko foralen katalogoaren lehen eguneraketa. (2019-2023 legegintzaldia) →\nBizkaiko Foru Aldundiaren 2020ko Urteko Plan Arauemailearen betetze-mailari buruzko txostena onartu da →\nGardentasunaren eta Datu Irekien Foru Plana 2020-2022 onartua →\nBizkaiko Foru Aldundiaren 106/2020 FORU DEKRETUA, abenduaren 1ekoa, zeinaren bidez erregulatzen baita nola gauzatu datuen irekiera Bizkaiko Foru Aldundiaren Open Data Bizkaia datu irekien atarian →\nBizkaiko Foru Aldundiaren 2021eko Urteko Plan Arauemailea onartua →\nForu Aldundiaren Goi-kargudunak eta behin behineko langileak\nHerritarrentzako zerbitzuak eta arreta\nUdalerrientzako zerbitzuak eta laguntza\nINFORMAZIO PUBLIKOA LORTZEKO ESKUBIDEA\nArgitaratutako informazioaz gain, edozein pertsonak informazio publikoa lortzeko eskubidea du, interesgarria iruditzen bazaio eta bakarrik Legeak xedatutako mugak kontuan hartuko dira. Ildo horri eutsiz, informazio publikoa lortzeko eskaera egin behar da.\nInformazio publikotzat jotzen dira edozein euskarri edo formatutan dauden edukiak ala agiriak, Bizkaiko Foru Aldundiaren edo foru erakundeen esku badaude, beren funtzioak erabiliz egin edo erosi badituzte.\nNOLA EGIN JAKINARAZIKO DIZUGU→\nBizkaiak herritarrek jakiteko eta ulertzeko duten eskubidearekiko konpromisoa sendotzen dituen bi zerbitzu-gutun argitaratu d\nHerri Administrazioa eta Erakunde Harremanetarako Saila Bizkaiko Foru Aldundiak “Gardentasunaren eta Informazio Publikora Irispidea izateko Eskaeraren Ataria” zerbitzu-gutuna eta “Herritarrentzako Aurrez Aurreko Arreta Ez-espezializatua” zerbitzu-gutuna... Irakurri gehiago →\nOpen Data Bizkaiari buruzkoa jardunaldia Bizkaiko toki-erakundeei zuzendutakoa\nSegurtasun Eskema Nazionalean sartzeko prestakuntza-jardunaldia\nForu erakundeetan gardentasuna


CodeSyntax eta Deusto Business Schoolen arteko lankidetza euskarari lotutako ekimen digitalen inguruan — CodeSyntax - Interneten adituak\nCodeSyntax enpresa 2000. urtean sortu zen, interneten lan egin nahi zuten hainbat lagunen ekimenez. Gaur egun, langile kopurua hiru aldiz handiagoa da, gehienak bazkideak, eta era guztietako proiektuak garatzen ditu, betiere ondorengo oinarriak jarraituz: software librea, erabilgarritasuna, eleaniztasuna eta posizionamendua. CodeSyntax enpresak euskarazko proiektu digital ezagun asko garatu ditu, horien artean, Egunean Behin, Mendiak, Pantailak, ERP…, eta ekarpen garrantzitsua egin die, halaber, tokiko hedabideentzako plataforma digitalei: Tokikom, Kronika, Ataria, Baleike, Uztarria, Zarauzko Hitza, Erran...\n“Ikasleen gehitutako ikuspegia eta egindako analisiek, asko aberastu dute gure proiektuen negozio eredua eta planifikazioa aurrera begira. Gure iritziz, oso modu profesionalean jokatu dute DBS-ko gazteek eta balioko ekarpenak egin dizkigute” gehitu du CodeSyntaxeko arduraduna den Josu Azpillagak.\nCodeSyntax eta Deusto Business School lankidetzan ari dira enpresarako interesgarriak diren ekimenetan Gradu Amaierako Proiektuak egiten, hala nola CodeSyntaxentzako sektore berrien prospektiba azterketan. Enpresak praktikak ere eskaintzen dizkie Deusto Business Schooleko ikasleei, ikasleen esperientzia profesionalari laguntzeko eta beren erakundean txertatzeko talentua identifikatzeko. Lankidetza ibilbide horren ondorioz, ikasturte honetan bereziki, Enpresen Administrazio eta Zuzendaritzako eta Zuzenbideko Graduko Bikoitzeko Deusto Business Schooleko 5 ikaslek CodeSyntaxen eskutik zenbait ekimen digital aztertu dituzte.


Euriborraren igoerak presako neurriak behar ditu familiaren gainzorpetzea saihesteko, Adidae-ren arabera. | Consumer\nEuriborraren igoerak presako neurriak behar ditu familiaren gainzorpetzea saihesteko, Adidae-ren arabera.\nHazkunde berriak, elkartearen arabera, etxeen erosteko ahalmenaren galera berresten du.\nEuriborraren “etengabeko igoera” urtarrilean %2,833 igo zen, eta horrek familiaren gainzorpetzea prebenitzeko “presazko neurriak” hartzera behartzen du, Adidae, Banku, Kutxa eta Aseguruen Erabiltzaileen Elkarteak atzo eskatu zuenez.\nEtxebizitzaren “kontrolik gabeko” prezioak eta interes-tasa txikiek “kontsumitzaileen hipoteka-zorpetzea, beren finantziazio-ahalmen errealen mugan” eragin dute, adierazi zuen Adidaek, eta ohartarazi zuen euriborraren igoeraren eragina handiagoa dela hipotekatutako zenbatekoa zenbat eta handiagoa izan. Hori dela eta, Adidaek gogorarazi zien kontsumitzaileei diru-sarrerak eta gastuak urte hasieratik planifikatu behar zituztela “eta balizko larrialdien aurrean aurrezki-koltxoi bat utzi behar zela”.\nIgoera hori urte hasieratik erregistratutako energiarekin eta garraioarekin bat datorrela kontuan hartuta, euriborraren igoera berriak “etxeen erosteko ahalmenaren galera berresten du”, adierazi zuen elkarteak jakinarazpen batean.\neuribor gainzorpetze senide


✔ Jende pilaketak ekiditeko bi karpa jarri dituzte Usabal kiroldegian » Crónica de Gipuzkoa\nInicio Gipuzkoa Jende pilaketak ekiditeko bi karpa jarri dituzte Usabal kiroldegian\nJende pilaketak ekiditeko bi karpa jarri dituzte Usabal kiroldegian\nTolosa – Araudira egokitzeko egin diren aldaketak direla-eta, Usabalgo sarreran zehaztutako sarrera eta irteera protokoloek bertan zain egoteko eremua murriztu egin dute. Hala, eta datozen egunetan hasiko diren ikastaroen atarian, kiroldegian sor litezkeen jende pilaketak ekiditeko bi karpa jarri dira kanpoaldean. Kiroldegira doazen bazkideen, erabiltzaileen zein gurasoen artean beharrezko siguió a distantezia mantentzeko eta haien siguió a eta osasuna babesteko helburuarekin jarri dira.\nUsabal kiroldegiak seguido de un protokolo zehatza dauka zehaztuta, legediak eskatzen dituen arauetara lotuta, eta beti ere erabiltzaile guztien seguido de un bermatzeko helburuarekin. Kiroldegira joaten diren guztiek jarraitu behar dute protokolo hori, koronabirusaren hedapena saihesteko.\nGogoratu dute, gainera, haurren igeriketa ikastaroetako hainbat mailatan lekua dagoela oraindik. Beraz, dagoeneko izena emanda duen norbaitek bigarren egun batean ere nahiko balu igeriketa ikastarora joan, horretarako aukera izango du (943 536 400).\nArtículo anteriorLuis Suárez y Atlético aprietan a Bartomeu\nArtículo siguienteEstos son los derechos que ahora tendrán los teletrabajadores


Hondarribiak defentsa garrantzi handia zuenez koroa espainiarrarentzako, bolboraz, buztinez eta gerrarako behar ziren gainerako gauzez hornitzeko agindua eman zuten Errege Katolikoek defentsa sendotu ahal izateko.\nHiriak zuen bolbora biltegietako bat da bolborategia, XVII. mendean egina. Harrizko eraikuntza da eta oin angeluzuzena du. Barruan harrizko ganga zorrotza ikus daiteke. 350 kintal bolbora jasotzeko gaitasuna zuen (Kintala = Espainiako masa unitate zaharra, 46 Kilo zituen. Gaur egun Kintal Metriko batek = 100 Kilo.).\nGaur egun hiri Harresiduneko interpretazio Zentroa da eta bertan ikus-entzunezko bat proiektatzen da. Hondarribiaren historiaren ikuspegi orokorra eta hirigune historikoko kultur elementu nagusienetan barrena paseo bat eskaintzen ditu ikus-entzunezko horrek.


EAJ-PNVk babestu egin du Lehendakariak koronabirusaren aurrean Eusko Jaurlaritzaren kudeaketa Diputazio Iraunkorrean azaltzeko agerraldia\nEusko Legebiltzarreko Mahaiak uko egin dio orain Diputazio Iraunkorraren eskuduntzak eta funtzionamendua aldatzeari; EAJ-PNVren kontrako botoak legelari nagusiaren txostenari erantzuten dio, zeinak ohartarazten baitu proposamena ez dela onargarria, legez besteko proposamen baten bidez erregelamendua aldatzeko asmoa duelako\n24 Martxoa 2020 | Eusko Legebiltzarra\nDiputazio Iraunkorreko Mahaiak EH Bilduren eskaera onartu du gaurko bileran, Iñigo Urkullu lehendakariak Legebiltzarrean agerraldia egin dezan eta Eusko Jaurlaritza koronabirusak sortutako osasun-krisian egiten ari den kudeaketa azal dezan. Bileraren amaieran Iñigo Iturrate EAJ-PNVko legebiltzarkideak azaldu bezala, lehendakariak eta Nekane Murga Osasuneko sailburuak komunikazio-bide zuzenak eta iraunkorrak dituzte alderdiekin, eta "gardentasun osoz" ematen zaie egungo eta etorkizuneko erabakien berri. Hala ere, Urkulluren agerraldia "zentzuzkoa eta beharrezkoa" dela uste du. "Azalpenak ematen ari dira, informazioa taldeekin partekatzen da, eta horiek, gainera, euren proposamenak egin diezazkiokete exekutiboari, elkarrizketa arina dagoelako. Gobernuak, ezin bestela izan, taldeek Legebiltzarrean erregistratzen dituzten informazio-eskaera guztiei erantzuten die. Gure ustez, hori da zaindu beharreko konfiantza eta lankidetza giroa, eta horregatik ulertzen dugu ere agerraldi honek harreman on horiek mantentzen lagunduko duela ".\nOraindik zehazteke dago lehendakariak noiz zehaztuko duen Jaurlaritzak pandemia horri aurre egiteko egiten ari den lana, baina "ahalik eta azkarren eta lehendakariaren agenda kontuan hartuta" egingo da. Agerraldi hori zein formatutan egingo den ere zehazteke dago, bide telematikoz egiteko aukerak hainbat arazo aurkezten baititu, Legebiltzarreko teknikarien arabera. Ganberako zerbitzuak txosten bat prestatzen ari dira, esku-hartze horren modurik seguruena zehazteko; txosten hori bihar, asteazkena, egongo da prest. Nolanahi ere, legebiltzarkide jeltzaleak adierazi duen bezala, agerraldi horrek egokitu eta errespetatu egingo ditu Gasteizko eta Madrilgo exekutiboek onartutako osasun-larrialdiko eta alarmako dekretuak. "Betiere osasun agintarien gomendioak errespetatuz eta segurtasun neurriak betez". Iturratek gogorarazi du hilaren 16tik Eusko Legebiltzarra itxita dagoela, Diputazio Iraunkorraren bilerak egiteko izan ezik.\nMahaiaren gaurko bileran, EH Bilduk Diputazio Iraunkorraren funtzioei buruz aurkeztutako proposamena errefusatu dute Mahaiko kideek, EAJ-PNV eta PSE-EEko ordezkarien botoekin; koalizio abertzaleak erakunde horren araudian jasota ez dauden eskuduntzak eman nahi dizkio organo horri. Boto jeltzaleak legelari nagusiak aurkeztu duen txostenari erantzun dio, eta bertan ekimenaren onartezintasunaz ohartarazten da, legez besteko proposamen baten bidez arauz aldatzea nahi baitu, eta hori ez da onargarria. Txosten horretan jasotzen denez, "Legez besteko proposamenak Ganberaren Erregelamenduan arautu gabeko prozedura parlamentario bat gaitu nahi du Diputazio Iraunkorraren deialdirako, eta, horretarako, berariazko prozedura bat dago, Eusko Legebiltzarraren Erregelamenduaren 66. artikuluan arautua. Horren arabera, EH Bildu taldearen proposamenak 66.4 artikuluan ezarritako irizpideetara egokitu beharko luke, eta Diputazio Iraunkorra biltzea nahi lukeen adina aldiz errepikatu ". Ildo beretik, Iturratek adierazi duenez, "Diputazio Iraunkorraren funtzioak oso mugatuta daude, eta Erregelamenduak arautzen ditu, 66. artikuluan. Bilduren planteamenduak ez daude araututa araudi horretan, eta Diputazio Iraunkorrari ematen zaion ezohiko eta atzeraezinezko izaeratik ihes egiten dute ". Nolanahi ere, Mahaiak erakunde horretako zerbitzu juridikoei txosten bat idazteko eskatu die, organo horren eskumenak eta eskuduntzak zeintzuk diren argitzeko.\nLegebiltzarreko indarrek, bizi dugun larrialdi egoera ulertzeko gai izatea eta batasunaren balioa lehenestea espero du Iturratek. "Gizarteari, egiten ari den ahalegina eskertzen diogula, lankidetzaren, babesaren eta leialtasunaren adibidea eman behar diogu. Gaur, osasunerako eskubidea parte-hartze politikorako eskubidearekin haztatzen eta orekatzen saiatu gara".


Antonio Blayren metodoa\n[ Ongi etorria ]\n[ Mendebaldeko harresi psikologikoak ]\n[ Antonio Blayren metodoa ]\nKarma Samten Ling meditazio budista guneak antolatzen du, besteak beste, psikologia taldeak, Antonio Blayren “Auto-errealizazioaren Psikologia” ikastaroetan oinarrituz. Haien hondo naturalarekin bakea egin eta adiskidetu nahi duten pertsona guztiak gonbidatuak daude.\nEz da gehiegikeria esatea, era nahiko zabalduan, meditazioaren praktikara hurbildu eta bide espiritualean sartzen diren mendebaldarrek, eragozpen eta oztopo ugari aurkitzen dituztela. Oztopo hauek normalean heldutasun psikologiko gutxiegizkoan dituzte sustraiak.\nMendebaldeko bizi baldintzak, gizarteratze ereduak, hainbat tabu moral eta erlijiosoak, eta historia personaleko baldintza multzoen (karma) ondorioa da gaur eta orain zoriontasun haundiago edo txikiagoko bizitzeko egoera eta modua.\nEz dugu gure burua batere ezagutzen, besteak beste, irakatsi baitigute mendebaldeko ereduak jarraitzeko: gure arreta osoa kanpoaldean jartzeko, helburu materialak lortzeko,… eta ez digute irakatsi nola barneratu gure barruan, nola aurkitu nolakoak garen eta sakon sakonean zer garen.\nMeditaziora hurbiltzen gara konpondu gabeko gatazka emozional multzo haundi xamar batekin, joera psikologikoak apenas ezagunak eta are gutxiago ulertuekin, eta gure burua eta besteei buruzko ideia oker multzo haundi batekin, mugatzen gaituztenak eta sufriarazten digutenak. Salbuespenak kenduta, ez gara gure burua ezagutzen saiatu eta are gutxiago inkontzientetik maneiatzen, gidatzen gaituen informazio multzoa aldatzen ere. Aurrera jarraitzen dugu!\nAsmo espiritualarekin batera agertuko dira, beraz, eskakizun psikologikoa talde bat, arreta berezia eskatzen dutenak.\nOsatugabe dugun guztia, eta inkontzientetik maneiatzen gaituena, gaurkotzea eta integratzea, bada egin gabeko lana. Lan honen arrakastaren araberakoa izango da neurri batean meditazioan lortu ahal dugun sakontasuna eta, batez ere, bake maila sakon batean era sendo eta egonkorrean kokatzea.\nBeste modu batez arreta galtze ugari sortzen dira, motibazio gorabeherak eta anbiguotasun pilo, gogo espiritualaren lorpena atzeratzen dutenak.\nAuto-errealizazio psikologiaren lan taldeen helburua oinarri psikologiko sendoa jartzea da, zeinen gainetik gaitasun espiritualak garatu ahal ditugun.\nAntonio Blayren proposamena erreferentziatzat hartzea ez da kapritxozko hautapena. Bere auto-errealizazio ikastaroak uztartzen ditu psikologia sakonaren ezagupen zorrotza eta metodologia argia eta eraginkorra, inkontzientearen edukinak eraldatzeko.\nGainera, bere lanaren eskenatokia ohiko bizitza da, eta ulertzeko ez du eskatzen ez aurretiko ezagupen psikologikoak ez ohiz gaineko jakinduria. Erabiltzen duen hizkuntza ulergarria da eta transmititzen dituen edukinak oso ezagungarriak dira, gizaki guztientzako arruntak eta komunak diren esperientziak jorratzen baititu.\nHurbilpen teorikoago batetik kokatu ahalko genuke Antonio Blayren lan zabala psikologiaren korronte humanistan, psikologia transpertsonalaren planteamenduetatik hurbil.\nBaina ez litzateke bidezkoa izanen Antonio Blayren lana hertsiki psikologiara murriztea. Aitzitik, jorratzen du era argi eta zehatzean gai ezberdinak: yoga ezberdinen azterketa, meditazioan sartzeko metodo ezberdin, etab.\nBaina bere autorealizazio ikastaroetan Antonio Blay bere esperientzia propioa azaltzen du, eta gonbite polita luzatzen digu: ez sinistearen alde sinistu, zu zeu frogatu eta zure esperientziaren protagonista izan.\nKarma Samten Ling zentroan orain artean egindako esperientzia, baieztatzen du meditazio eta lan psikologikoa uztartzen duen praktika mota honek emaitza onak ematen dituela parte hartzaileentzat, gauza bati dagokionez: prozesu biak elkar indartzen direla, ulermen eta zoriotasun haundiagoak sortuz.


Athleticek Levanteren kontra jokatuko du gaur gauean - Iker Elorriaga - Uriola.eus\nAthleticek Levanteren kontra jokatuko du gaur gauean. Cuatro telebistak emango du partidua zuzenean, gaueko 22:00etan, eta Estrada Fernandez jauna izango da epailea gaurkoan.\nAthleticek azkenengo bost partiduetatik bakarra irabazi du, San Mamesen Getaferen auka, eta hiru puntuak eskuratzeko premia dute zuri-gorriek. Asteburuan Errealak eta Vila-Realek galdu zuten, Sevillak, berriz, 4-1 irabazi. Andaluziako taldea bilbotarren arerio nagusia bihurtu da azkenengo jardunaldietan. Astelehenetan jokatzeak presio hori dakar, baina Txapeldunen Ligarako txartela eskuratzea ez da inoiz ekintza erreza izan.\nIraizoz, Balenziaga, San Jose, Etxeita, De Marcos, Iturraspe, Mikel Rico, Muniain, Susaeta, Aduriz eta Ander Herrera. Hori izan daiteke Valverderen hamaikakoa. Aulkian Saborit, Guillermo, Toquero, Moran, Beñat, Albizua eta Iago Herrerin egongo dira. Txingurrik aurreratu zuenez, Etxeita izango da San Joseren bikotea. Denboraldiko lehenengo minutuak izango dira berarentzat, pasadan denboraldian bigarren mailako defentsarik onenetarikoa izan arren, ez du entrenatzailearen konfiantza jaso, eta gaur izango du bere izena aldarrikatzeko aukera ederra. Bere eskuman de Marcos egon daiteke, Levantek bi hegaletatik lantzen ditu erasoak, eta kasu horretan Laguardiako gaztearen bizkortasuna aukeratzen du Valverdek. Erdialdean eta aurreko partean ez dira aldaketarik espero. Athleticeko entrenatzaileak aurrerantzean ez zuela txandakatzerik egingo esan zuen, eta hasierako hamaikakoan Iker, Susaeta, Herrera eta Adurizek jokatuko dutela pentsa genezake.\nJokin Caparrosen hasierako hamaikakoa hau izan daiteke: Keylor, Hector Rodas, Vyntra, Juanfran, Nikos, Diop, Simao Mate, Ruben Garcia, Casadesus, El Zhar eta Barral. Aulkian: Ruben, Javi Jimenez, El Adoua, Xumetra, Sergio, Pedro Lopez, eta Baba egongo dira. Utrerako entrenatzailearen talde guztiek barnean dute lehiatzeko grina, atzean gogorrak izanik, eta Keylor Navas atezain bikainari gol bakarra sartzea ez da erraza izango. Goian El Zhar, Barral eta Casadesus egongo dira. Beharbada ez dira kalitate tekniko larregi dituzten jokalariak, baina baloi guztiak jokatzeko gogoak eta indarra lehia guztietan erakusten dute. Horrez gain, eskarmentu handiko jokalariak dituzte, Juanfran kapitaina taldeko eredua da, lana, apaltasuna, indarra eta beti lehiatzeko prest dagoena. Athleticen onerako, Levantek ez du asko jokoan, 9 puntu ateratzen dizkio Getaferi (jaitsiera postuan dagoena), eta azkenengo partiduak lasaitasunez jokatzeko aukera lortu dute.\nEstrada Fernandez epaile Katalanak gidatuko du norgehiagoka. Athleticek ez du oraindik irabazi epaile honekin, hiru partidu galdu ditu eta bakarra berdindu. Baina gaur Athleticek aukera ederra du 6 puntuko errenta berriz jartzeko, eta atzetik datozen arerioei mezu argi bat usteko. Besteak dira desabantaila altxatu behar dutenak, eta lehoiak tinko eustekotan, Txapeldunen Ligak San Mames berria ezagutzeko aukera izango du.


Laudiok galaz jantzi ditu bere auzo eta kaleak Gabonetako argiztapen berriarekin - Laudio - Aiaraldea.eus\nLaudiok galaz jantzi ditu bere auzo eta kaleak Gabonetako argiztapen berriarekin\nLaudiokoUdala 2019-12-01 07:00\nPrest daude dagoeneko Gabonetako argiak. / Aiaraldea.eus\nAbenduaren 5ean, 18:00etan, Udalak ekitaldi berezi bat egingo du Herriko Plazan, beste ezusteen artean, Los Arlotes taldearen emanaldiarekin.\nUrtero bezala, herriak eta hiriak engalatzen dira Eguberri garaiari ongietorria egiteko. Argiz, kolorez eta magiaz betetako garaia. Ildo horretan, Laudiok ere bat egiten du, eta dagoeneko egunak kontatzen ari da bere kaleak eta auzoak jaiak ospatzen ikusteko. 2019ko abenduaren 5ean (osteguna), 18:00etatik aurrera, hasiko da herria bere ohiko argiteria bereziarekin 2020ko urtarrilaren 7ra arte.\nHiru astez, herriko auzo, kale, biribilgune eta plaza ezberdinek herriko zati handi batera iritsiko den argiztapen handiagoarekin gozatuko dituzte jaiak. Aurten, dekorazioa fantasiazko arkuen eta hari argitsuen bidez egingo da, batez ere zuriz, kasu jakin batzuetan kolorezko beste elementu batzuekin konbinatuz, eta, ohi bezala, urdinez. Modu horretan, Areta kalean, Gardea kalean eta Ugarte kalean udalerrira sartzeko hainbat arku jarriko dituzte. Halaber, Altzarrate, Irukurutzeta eta Zumalakarregi etorbideko biribilguneak Gabonetako motiboekin apaindu eta argiztatuko dituzte.\nAlberto Acero plazan eta Herriko Plazan dekorazio elementu argitsuak jarriko dituzte, hiru dimentsioko irudien eta fatxadetako apaingarrien bidez.\nGabonetako argiztapen eta dekorazio gehiago auzoetan\nLaudioko auzoei dagokienez, argiztapena eta elementu apaingarriak izango dira, apaindutako zuhaitzak hari argitsuekin, fatxadetan gabonetako motiboak dituzten apaingarriak eta hiru dimentsioko irudiak konbinatuz. Areta auzoan, bere kale nagusia, Areta, eta eliza ondoko plaza izango ditu ardatz. Gardean eliza eta bere ingurua eta Irukurutzeta kalea argiztatuko dituzte. Ugarteko dekorazioa eta argiztapena plazan eta Ugarte kalean zehar kontzentratuko da, apaingarri argitsuak eta bertako zuhaitz batzuetan argiztapena jarriz. Latiorron Arantzar eta Altzarrate kaleetan zehar banatuko dute, zuhaitz ezberdinetan argiztapena jarrita. Altzarrate Plazan ere hainbat apaingarri argitsu jarriko dituzte. Landaluzeko Gabonetako dekorazioa, bestalde, kalean zehar ibiliko da, dekorazio librearekin.\nErdialdean, gabonetako apaingarriak jarriko dira Zumalakarregi etorbideko, Lamuza kaleko, Lamuza plazako, Aldai plazako, Elexalde kaleko, Batzalarrin kaleko, Araba kaleko, Merkatu plazako, Ibaizabal kaleko, Ezka kaleko, Zubiaur kaleko, Baia kaleko, Nerbioi kaleko, Karmengo Amaren kaleko, Goikoplazako, Zubiko Kurajo kaleko, Maestro Elorza kaleko eta Jose kaleko kaleetan.\nAndoni Orue Garapen Ekonomiko, Merkataritza eta Enplegu zinegotziak adierazi duenez: "Aurten argiztapenean gastua aurreko edizioetan baino zertxobait handiagoa izango den arren, 30.000 euro eta 2018an 21.780 euro (BEZa barne), hori argi kopurua eta motak handitu direlako gertatu da, Laudioko eremu kopuru handienera iristeko helburuarekin".\nAurten apainketa, kolorea eta aurrezpen energetikoa uztartzeko erakutsi den ahalegina ere azpimarratu nahi izan du zinegotziak, "Laudiok %100 Led argiztapena izango baitu".\nArgiak pizteko botoia\nAurten, lehen aldiz, Gabonetako argiak ofizialki pizteko ekitaldia egingo da, datozen asteetan egingo dituzten ekitaldi eta ekimen guztiei irteera pistolaz emateko.\n"Laudioko herritar guztiei dei egin nahi diegu abenduaren 5ean, osteguna, 18:00etan Herriko Plazara hurbil daitezen, Gabonetako argiak pizteko ekitaldian parte hartzeko", esan du Oruek.\nUdal korporazio osoa parte hartzera gonbidatuko duten ekitaldi instituzionalean, pizteko botoia sakatu dezaten, "Ezustekoren bat edo beste izango da, Los Arlotes musika talde ezagunaren emanaldiaz gain", aurreratu du zinegotziak.\nGabonetako argiak abenduaren 5etik urtarrilaren 7ra arte egongo dira piztuta, 18: 00etatik 23:00etara. "Ostiral eta larunbatetan izan ezik, egun horietan goizaldeko 03:00ak arte luzatuko da argiztapena. Gauza bera gertatuko da 2019ko abenduaren 24an eta 31n eta 2020ko urtarrilaren 5ean ", amaitu du Andoni Orue Ekonomiaren Garapen, Merkataritza eta Enplegu zinegotziak.


Udalak lau langabetu kontratatuko ditu Lanbiderekin elkar lanean — Berbia\nUdalak lau langabetu kontratatuko ditu Lanbiderekin elkar lanean\n3 basolanetan arituko dira eta bat, udal brigadan\nLanbidek, orain hilabete gutxi kaleratu zuen 2015eko Enplegu Plana. Iaz abian jarritako eredua jarraituz, programaren eskaera eta kudeaketa Mankomunitatearen bitartez egin da. Hala, Debagoienera zuzendu den diru poltsa banatzeko irizpide nagusia, herri bakoitzeko biztanle kopurua izan da. Oñatiri, ia 46.500 euro dagozkio. Edo beste era batera esanda, lau langabetu kontratatzeko oinarri ekonomikoa. Lanbideren diru ekarpenak, kontratu bakoitzaren % 65a inguru estaliko du eta gainontzekoa, Udalak jarriko du. Lau langile, 6 hilabeterako eta lan jardun osoz aritzeko kostua, gizarte segurantzako kuotak barne direlarik, 72.000 euro baita.\nEskaera egiterakoan, Oñatin kontratatuko diren lau langabetuen zereginak zehaztu ziren. Pioi lanetan arituko dira, hiru mendi eta baso lanetan eta laugarrena, berriz, udal brigadan. Auzoak eta landa garapena arloan arituko direnek auzo-bideen mantenuan, areken garbiketan, belarra mozten edota Aloña aldean, larreetako karduak mozten arituko dira nagusiki. Horretarako, basolanetan esperientzia izatea eskatuko da. Udal brigadan arituko denak berriz, oinarrizko mantenu lanak eta muntaia-desmuntaia lanetan jardun beharko du. Laurei, sei hilabeterako egun osoko kontratua egingo zaie.\nMankomunitatetik Lanbidera zuzendu da jada Debagoienean kontratatu asmo diren langabetuen perfila zehazten duen eskaera. Garapen agentzian eta Udaletan, erantzun ofizialaren zain daude hautatze prozesuak abian jartzeko. Langileen aukeraketa, Lanbideren bitartez egingo da.\nOñatiko hautaketa prozesua lehenbailehen egitea komeni da, mendiko lanak uda aldean hastea aurre ikusten baita. Lanbideko erantzuna noiz iritsiko zain daude, aukeraketa martxan jartzeko.


Hiri-Berriztapena eta Mugikortasunerako diru-laguntzak\nKalkula ezazu zure diru-laguntza\nEgin beharreko birgaitze lanen zenbatekoa jakin behar duzu horretarako.\nLaguntza eta diru-laguntzen zerrenda\nOndoren azaltzen diren esteketan klikatu diru-laguntzak ikusi ahal izateko:\nObra gastuen ordainketak nola justifikatu behar diren azaltzeko jarraibidea 2018\nIDAE-ren PAREER II PROGRAMAREN DIRU-LAGUNTZAK. Bizitegi-sektorean dauden eraikinen berriztapen termikorako diru-laguntzen deialdia. Inguratzaile termikoaren eraginkortasun energetikoa hobetzeko.\nEtxebizitza birgaitzeko neurri finantzarioei eragiten dien diru-laguntzen lege orokorra aplikatzeko jarraibidea.\nLEBD-Eraikinaren inguratzaile termikoaren eraginkortasun energetikoa hobetzeko birgaitze lanetarako laguntzen baldintzak ezartzen dituen dokumentua. 2017/04/27\nINFORMAZIO OHARRA: Eusko Jaurlaritzari birgaitze lanetarako diru-laguntzen eskaera egiteko inprimaki berriak. a) Etxebizitza errehabilitatu edo birgaitzeko laguntzen eskari-orria (komunitateko obrak). Eusko Jaurlaritza. b) Eranskina: Etxebizitza errehabilitatu edo birgaitzeko laguntzen eskari-orria (komunitateko obrak). Eusko Jaurlaritza. c) Etxebizitza errehabilitatu edo birgaitzeko laguntzen eskari-orria (obra partikularrak). Eusko Jaurlaritza.\nEtxebizitzak eta eraikinak era efizientean birgaitzeko Renove Programaren 2017eko deialdia.\nINFORMAZIO OHARRA: Eraikin eta etxebizitzen birgaitzerako maileguak.\n146/2015 DEKRETUA, uztailaren 21ekoa, kreditu-erakundeen eta Euskal Autonomia Erkidegoaren arteko finantza-lankidetzakoa etxebizitzaren eta lurzoruaren arloan. Eraikin eta etxebizitzen birgaitzerako maileguak\nEEEaren –Energiaren Euskal Erakundea- 2015 urterako diru-laguntzen deialdia: Instalazio elektrikoen Renove plana, biomasa-galdarak, leihoen Renove plana. INFORMAZIO OHARRA >EBAZPENA, 2015eko maiatzaren 13koa. Biomasan energia aurrezpenerako instalazioetan inbertsioak.\nEBAZPENA, 2015eko maiatzaren 13koa. Etxebizitzetan eta etxejabeen elkarteetan instalazio elektrikoak berritzeko inbertsioak\nBizitegi-sektorean dauden eraikinen berriztapen termikorako diru-laguntzak, inguratzaile termikoaren eraginkortasun energetikoa hobetzeko.\nEtxebizitzak eta eraikinak era efizientean birgaitzeko Renove Programaren 2015eko deialdia, esku hartzeko proiektuak egin eta horien ondoriozko obrak gauzatzeko. INFORMAZIO OHARRA\nEtxebizitzak eta eraikinak era efizientean birgaitzeko Renove Programaren 2015eko deialdia, esku hartzeko proiektuak egin eta horien ondoriozko obrak gauzatzeko. AGINDUA, 2014ko abenduaren 17koa.\nEusko Jaurlaritzaren birgaitzerako diru-laguntza aginduaren aldaketa. 2014ko azaroaren 26ko agindua\nEusko Jaurlaritzaren birgaitzerako diru-laguntza aginduaren aldaketa. INFORMAZIO OHARRA.\nBirgaitze lanetan dirulaguntzak jasotzeko EATa -Eraikinaren Azterketa Teknikoa- egin beharra. 2014ko maiatzaren 31tik aurrera. INFORMAZIO OHARRA\nEITaren (Eraikinen azterketa teknikoa) eragina birgaitzeko obren dirulaguntzak ematerakoan. 2014ko maiatzatik aurrera. INFORMAZIO OHARRA.\nEraikinen azterketa teknikoa (EIT) arautzen duen dekretua aldatzen duena. AGINDUA, 2013ko urriaren 15ekoa\nEraikinen azterketa teknikoa (EIT) arautzen duen dekretua aldatzen duena. INFORMAZIO OHARRA. AGINDUA, 2013ko urriaren 15ekoa\nEtxebizitza eta eraikinen birgaitze eraginkorraren alorreko Renove Planaren laguntza-programarako deialdia 2013. AGINDUA, 2013ko uztailaren 31koa\nEtxebizitza eta eraikinen birgaitze eraginkorraren alorreko Renove Planaren laguntza-programarako deialdia 2013. INFORMAZIO OHARRA. AGINDUA, 2013ko uztailaren 31koa\nEITaren (Eraikinaren Ikuskaritza Teknikoa) eragina birgaitzeko obren dirulaguntzak ematerakoan. INFORMAZIO OHARRA\nEnergiaren Euskal Erakundeak energiaren arloko inbertsioei laguntzak emateko 9 programa abian jarriko direla iragartzen du 2013\nEraikinen ikuskapen teknikoa arautzen duen dekretua. INFORMAZIO OHARRA. DEKRETUA 241/2012, azaroaren 21ekoa\nEraikinaren inguratzaile termikoa hobetzeko dirulaguntza. INFORMAZIO OHARRA\nKomunitateko birgaitze obretan diru-laguntzak eskuratzeko banakako gutxieneko gastua. INFORMAZIO OHARRA\nEraikinen azterketa teknikoa (EAT) gauzatzeko lan zerbitzuen ordainsarirako laguntza. INFORMAZIO OHARRA\nEtxebizitza erosteko dirulaguntzak (Iturria: Etxebide)\nLehenengo etxebizitza erosteko dirulaguntzak\nEtxebizitza eraikinetan inguratzaile termikoa hobetzeko dirulaguntzak\nBirgaiketarako eta mugikortasunerako dirulaguntzak (Iturria: EEE):\nIngurutzaile termikoaren dirulaguntzak\nKasu honetan aurki ditzazkezun zenbait dirulaguntza mota, honako hauek dira:\nEnergia eraginkortasuna sustatzeko neurrien aldeko inbertsoei diru laguntzak.\nEraginkortasun handiko baterako sorkuntza sustatzeko inbertsoei diru laguntzak.\nEnergia aldetik eraginkorrak diren hiri berokuntza eta hozte sistemak bultzatzeko inbertsoei diru\nIngurumen alorreko azterlanak egiteko diru laguntzak.\nZure diru-laguntza kalkulatu (1)\nZure diru-laguntza kalkulatu (2) KOMUNITATEA\nZure diru-laguntza kalkulatu (3) PARTIKULARRAK


Zapatistek eta sareak 10 urte – Sarean\nZapatistek eta sareak 10 urte\nBy Jabi Zabala | 2004/01/04\nHamar urte igaro dira Lacandona oihanetik indigenen altxamendu ezezagun baten berria iritsi zitzaigunetik. 1994ko urtarrilaren 1ean askok estrainekoz Chiapas eta Internet hitzak estrainekoz entzun zituzten, orduz gero sarri elkarrekin aipatuak izan diren hitz bi. Orduraino soilik eremu akademikoan zabalduta zegoen Internet sarea gizarteratzeko bere lehen urratsak ematen ari zen eta EZLNren altxamendua sareko lehendabiziko komunikazio fenomenoa bihurtu zen.\nEz zen kasualitatea izan zapatistak Neoliberalismoak, NAFTA ituna indarrean jarriz, Mexikori haginkada egiten zion egunean bertan matxinatzea. Izan ere, bere ekintzen komunikazio arloa, pedagogia eta propaganda ondo lotu dute zapatistek efektu kolpe bakoitza eman ordurako. Horregatik batzuek, zapatistak gutxietsi nahirik, gerrilla mediatikoa izatea leporatu badiete ere, ondo dakite tiroka hasi balira zer gertatuko zen. Milaka lagun oihanean sarraskituta hiltzeak, inork jakingo ez balu, ez lukeela zentzurik. Munduaren arreta erakarri nahi zuten eta lortu dute, Chiapasen eta Mexikon, funtsean, gaur egun indigenen egoera lehengo bera bada ere.\nBlokeen amaieraren ostean krisian zegoen ezkerraren borrokari elementu berriak ekarri dizkio mugimendu honek: kultura indigenen defentsa eta hizkuntza eta komunitate gutxituen garrantzia. Kultura aniztasunaren defentsa kontrajarri diote globalizazioak dakarren kultura uniformetasunari. Kultura indigenei bizkarra emanda bizi zen ezkerreko lagun askori begiak zabaldu dizkiote zapatistek. Neoliberalismoaren izaeraz eta haren ondorioez ohartarazi dute eta egun hain bizirik dagoen globalizazioaren aurkako mugimendua pizteko txinparta izan dira. Pizgarri funtzio horri esker, egun mundu osoan globalizazioaren aurka mobilizazioak egiten dira. Mugimendu horietan erreferentzia argia da Chiapas eta haren inguruan garatutako eta eztabaidatutako kontzeptuak.\nAltxamenduaren hamar urteok eta EZLNren 20. urteurrena ospatzeko Rebeldia aldizkariak prestatu duen webguneak argi erakusten du sareak eskaintzen dituen aukerak profitatzen dituztela zapatistek eta euren aldekoek. Webgune honetan, 20 y 10 kanpainiari buruzko informazioa ezezik, afitxak eta irratietan erakusteko iragarkiak eskura daitezke, Marcos komandanteordeak idatzitako ipuinak, artelanak…\nBaina ez da EZLNren eskutik jarritako baliabideak borroka horretan garrantzirik handiena izan duena. Izan ere, ezln.org webguneak ez dauka aparteko diseinu modernorik eta informazioaren aurkezpenak akatsak ditu erabilgarritasunari dagokionez. Sarearen antolaketa azkar ulertu zuten zapatistek eta garrantzia eman zioten elkartasun sare telematiko zabal bat osatzeari. Horretan, tresna bezala, posta elektronikoak izan du garrantzirik handiena, ondoren berri taldeek eta webguneek. Azken hauek, sarearen emendatzarekin batera, garrantzia hartu dute, baina baliabideak ez dira hemen inportanteena, sarea ulertzea baizik.\nRebeldia aldizkariak anekdota bat jaso du, elkartasun sareen deszentralizazioa eta bat-batekotasuna erakusten duena. Reclaim The Streets mugimenduak 1998ko ekainaren 18rako mundu mailako protesta jardunaldi baten deialdia e-postaz zabaltzen hasi zenean, sare horretako ekintzaile batek, Kate izena jarriko diogu, deialdiaren inguruko jakingarriak e-postaz bidali zizkion New Yorkeko talde anarkista bati. Hauek Chicagora berbidali zuten eta handik AEBetako hainbat hiritara zabaldu zen. Azkenik, proposamena Chiapaseko zapatista batzuenganaino heldu zen. Hauek Britainia Handiko lagun bati bidali zioten proposamena, testu hau gehituta: “Ikusi duzu proposamen hau? Ba dakizu zerbait ekintza horren inguruan? Aipatu lagun hori Kate zen, ordu batzuk lehenago proposamena New Yorkera bidali zuen neska bera. Mezuak munduari buelta eman zion, Interneten izaera ez zentralizatua eta biderkatzailea profitatuz.\nJada 1997an, gaiaren ikerketa sakon xamarrean Harry Cleaver-ek azpimarratu zuen EZLNk ez zuela zuzenean kanpainia telematikorik abian jarri. Aitzitik, beste batzuek zapatisten mezua aurretik zeuden zirkuitu batzuetan sartu zuten. NAFTAren inguruan, indigenen edo Hego Amerikaren inguruko informazioa trukatzeko sortuak zeuden berri taldeak eta posta zerrendak ziren. Cyberspace and the End of Foreign Policy?:Social Mobilization and the “Zapatista Effect” artikuluan, Cleaver-ek dioenez, “Mitoa da Marcosek oihanean ordenagailu eramangarri baten bidez EZLNren agiriak sarera igortzen zituela”. Agian egun horrela izango da, baina hasieran askoz baliabide eskasagoak zituen Marcosek horretarako. Inportanteena atzerrian zeuden lagun internautak eta jada osatuta zeuden elkartasun sareak izan ziren, AEBetan eta Europan batez ere. Gerora sortu ziren gaiari buruzko eztabaida taldeak sarean, fzln-l zerrenda kasu, batzuk Mexikon (UAM unibertsitatean) eta besteak munduko herrialde aberatsetan.\nGeroztik, sareak berebiziko garrantzia izan du EZLNk deitu dituen ekimenak koordinatzeko, 1996an oihanean antolatutako topaketak edo 2001ean Mexiko DFra eginiko ibilaldia kasu. Mundu mailan bere borrokaren norabideaz galdetzeko sarearen bidez eginiko erreferendumean milioi bat lagunek eman zuten botoa eta zapatistek telematikoki esku hartu ahal izan dute mundu osoan hainbat gairen inguruan eginiko mobilizazioetan.\nFede katolikoari uko egiteari esaten zaio apostasia. Apostatak, umetan bataiatua izan zenez, nolabait eliza katolikotik bere izena kentzeko eskatuz idazkia zuzentzen dio bere gotzaiari. Bada, idazki hori Interneten egiteko laguntza ematen dio apostatari sortu den euskarazko webgune batek. Nork bere izen-abizenak, helbidea eta parrokiako datuak sartuta, neurrira eginiko gutuna sortuko digute, inprimatu eta gotzaiari bidaltzeko. Eliza katolikoak honelako eskaerei ez die jaramonik egiten, beraz, praktikan oso zaila da benetan eskaerak erantzunik izatea, baina aldarrikapen kanpainia moduan planteatzen dute webgunea sortu dutenek.\nGaztelania-katalan itzultzaile automatikoa ezarri du Interneten Alacanteko unibertsitateak, edonork doan edozein testu itzultzeko moduan. Oso tresna erabilgarria da, norabide bietan testu hutsak itzultzeaz gain, ANSI, RTF edo HTML testuak itzultzeko gai baita. Ez da hau sarean dagoen gaztelania-katalan itzultzaile automatiko bakarra, baina bai azkarrena (segunduko 1.000 hitzeko abiadurarekin) eta libreena. Webguneen URLak emanda, euren itxura grafikoa aldatu gabe itzultzen ditu eta chat berriketak itzultzeko sistema bat dauka.\nGero eta irrati emisio gehiago entzun daitezke sarearen bidez. Duela egun batzuk hasi zen Bilbo Hiria Irratia bere seinalea Interneten bidez igortzen, baina urrunagoko irratiak ere gurean entzun ditzakegu. Esaterako, Kubako irrati ezagun bi hasi dira sarean emititzen, Radio Rebelde eta Radio Reloj mitikoak. Txinako irratiak ere, makina bat hizkuntzatan igortzen ditu bere programak.\n← Sareko uste ustelak Urte barri, txarri belarri →


Garaipena Artiachen: Kaleratutako lau emakumeak berriz onartu eta finko egingo dituzte - Orozko - Aiaraldea.eus\nTxabi Alvarado Bañares 2020-02-01 15:48\nLau langileak, epaitegiaren aurrean. / Aiaraldea.eus\nAtzo sinatu zuten akordioa bi aldeek. Kasuak izandako oihartzunak eta eginiko mobilizazioek aldatu dute enpresaren jarrera, udan ez baitzegoen negoziatzeko prest.\nArtiachetik kaleratutako lau emakumeak berronartu eta finko egingo dituzte. Hala jakinarazi du LAB sindikatuak prentsa ohar baten bidez. Akordioa sinatu zuten atzo langileek eta zuzendaritzak. Udazkenean egin zuten lehen epaiketa, emakumeetako baten kasuarekin. Bere kaleratzea baliogabetzat jo zuen epaileak, baina enpresako zuzendaritzak epaia errekurritu zuen.\n“Urtarrilaren 16an beste epaiketa bat egin behar zen, baina bertan behera uztea erabaki genuen akordio kolektibo batera heltzeko asmoarekin. Orain akordioa sinatu da 4 langile berronartzearekin”, azaldu du sindikatuak, “akordioa lortu ondoren, jarraipena egingo dugu enpresak enpresa-batzordearen aurrean iragarri duen kontratazio politikaren aldaketa etorkizuneko kontratazio-politika gardena izan dadin”.\nModu horretan eman zaio amaiera ia urtebete luzatutako lan gatazkari. 2019 hasieran jo zuten emakumeen lan ikuskaritzara. Urte asko zeramaten Artiachek Orozkon duen fabrikan lanean (6-17 urte artean), baina enpresak ez zituen finkoak egiten. Behin behineko kontratu batetik bestera salto arazi egiten zien zuzendaritzak. Ainhoa Marigortaren egoera bereziki deigarria zen: 16 urtetan behin behineko 750 kontratu egin zizkion enpresak.\n“Behin behineko kontratuekin nazkatuta amaitzen duzu. Ez duzu familia bizitzarik, telefono-deiaren zain zaudelako uneoro. Zure bikotekidearekin eztabaidatzen duzu lanagatik. Dena utzi behar duzu”. Hala azaldu zuen beste emakumeetako batek, Amaia Laconchak, Aiaraldea hedabidean eginiko elkarrizketa batean.\nLan ikuskaritzak arrazoia eman zien langileei: fabrikan behin behinekotasun handia dagoela eta enpresak emakumeei kontratu mugagabea egin behar ziela ondorioztatu zuen. Artiachek, ordea, beste gauza bat egitea erabaki zuen: langileekin zuen lan harremana etetea, kaleratzea, alegia.\nOrduan ekin zioten emakumeek egoera salatzeari. Hedabideetara jo zuten euren egoeraren berri ematera, eta oihartzun zabala lortu zuten, egunkari, irrati eta telebista askotan agertu baitzen euren kasua.\nMobilizazioak egin zituzten gero. Lantegiaren aurrean egin zuten lehena, eta Laudion bigarrena. Azken hori nahiko jendetsua izan zen, herritar ugari bertaratu baitziren kaleratutako emakumeei babesa eta elkartasuna adieraztera.\nZiurrenik, ekimen horiek izan ziren balantza langileen alde mugitu zutenak. Udan (manifestazioak egin baino lehen) adiskidetze-egintzak egin zituzten, baina enpresa ez zen horietako batera ere ez bertaratu. Oraingoan (mobilizazioen ostean), enpresa prest agertu da negoziatzeko eta emakumeen bi aldarri nagusiak abian jartzeko (berriz onartu eta kontratu finkoa egitea).\nBigarren garaipena oso denbora gutxian\nArtiachekoarekin bi dira Aiaraldeko langile mugimenduak azken bi hilabeteetan lortu dituen garaipenak. Abendu hasieran aurreakordioa lortu zuten Berriak supermerkatuetako langileek enpresako zuzendaritzarekin, hainbat lanuzte egin eta greba mugagabea abiatzeko deia mahai gainean jarri ostean.\nBada antzekotasunik bi borroken artean: egoera prekarioan dauden emakumeak izan dira protagonistak Artiachen zein Berriaken, eta herritar ugari batu dira bi lan gatazkak salatzeko egin diren mobilizazio eta ekimenetara. Aiaraldeko Mugimendu Feminista, adibidez, oso presente egon da bi borroketan, “elkartasun feminista” helarazteko.


Betiko arropa iluna alboratu, eta kolorez jantzi ditu bere abesti berriak Jamie XX-ek. Hainbat urtetako sormen lanaren emaitza da diskoa, eta egunerokoan eragiten dioten soinuak bildu ditu (tartean hainbat telesailetako elkarrizketak). Hainbat bidaia lagun izan ditu kantuak osatzeko, tartean, The XX-eko taldekide den Romy-ren laguntza ere izan du Loud places bikainean.\nBost urte pasa dira Peruko Kanaku y El Tigre-k Caracoles diskoa argitaratu zuenetik. Folk, pop, tradizioa eta psikodelia nahasten dira lan berri honetan. Nicolás Saba-k eta Bruno Bellatín-ek gidatzen duten taldeak izen handiko kolaborazioak izan baditu ere (Leonor Watling, Pamela Rodriguez) bere kabuz defendatzen diren abestiak osatu dituzte. Liniers argentinarrak sortu du diskoaren azala.\nKunbia eta elektronika nahasteko duen joerak eraman du Bomba Estereo gaur egun dagoen postu gorenera. Atzean gelditu dira Fuego bezalako abestietan proposatzen zizkiguten doinu mestizoak, eta elektronikak pisua hartu du Liliana Saumet abeslariak gidatzen duen taldean. Que bonito single-ak aurreratu zuen aldaketa hori, eta, orain, Fiesta eta horren gisako kantuetan entzun daiteke. Ba, hori: hitz gutxiago eta festa gehiago!\nKevin Parkerrek gidatzen duen taldeak gailurra jo du Currents disko berriarekin. Inoiz baino gitarra gutxiago erakusten duen lan honetan, Parkerren heldutasun musikala nabarmentzen da, eta autore kutsua darie abestiei. Disko perfektuaren bila aritu da, eta lortu duelako susmoa dugu. Psikodelia maite baduzu, bidaia paregabea aurkituko duzu hemen.\nSoul eta Gospel erritmoak maisuki abesten dituen musikari gaztea da Leon Bridges. Askorentzat Sam Cooken lekua hartzera dator. Lehen disko honetan, soul dotorea eta R&B bizia batzen dituzten kantuak aurkituko dituzu. Maitasun baladek eta gerria mugiaraziko dizuten kantuek ere badute lekua…; azken horietakoa da Smooth Sailin. Soularen izar berri baten sorreraren aurrean gaudela dirudi.\nHego Afrikako Shangaan etniatik datorren musikaria da Nozinja. Tailer batean mugikorrak konpontzen hasi zen, eta han pilatzen zituen aparailu elektronikoekin Shangaan Electro estiloan nahasten diren soinuak sortzeari ekin zion: elektronika eta doinu tradizionalak. Warp diskoetxeak sinatu du, eta bere estudioko lehendabiziko diskoa dakar orain: alaia, koloretsua eta bizia. Dantzarako erritmo ero hauek ez dizute etenaldirik eskainiko.


Sakana 2021-2027 Plan Estrategikoa abian jartzeko lantaldeen lehenengo bilera egin da gaur\n2021ko urriaren 6, asteazkena\nAurrean ezker eskuin: Amaia Erdozia (Bidelagun elkartea) / Begoña Goikoetxea (Belardi elkartea) / Alfonso Nuin (Bidelagun elkartea) / Jose Julian Gartziandia (Sakanako Enpresarien Elkartea) / David Oroz (Sakana Mank-Sakanako Garapen Agentziako Lehendakaria) /Eneida Carreño (Guaixe). Atzean ezker eskuin: Mikel Cabestreto (Sakanako dendari eta ostalari elkartea) / Iker Manterola (Sakanako Garapen Agentzia) /Javier Artetxe (Sakanako Enpresarien Elkartea) / Maria Jesus Aldasoro (Sakanako Dendari, Ostalari eta Zerbitzuen Elkartea) / Cristina Gonzalez (Sakanako Dendari, Ostalari eta Zerbitzuen Elkartea).\nGaur eguerdian bildu dira Arbizuko Utzugane zentroan Sakana 2021-2027 Plan Estrategikoa garatuko duten lantaldeetako kideeak. Plan Estrategikoaren berritzearen sustatzailea Sakanako Garapen Agentzia da eta honekin batera, talde eragilea beste hiru erakundek osatzen dute: Sakanako Mankomunitateak, Sakanako Enpresarien elkarteak eta Cederna-Garalurrek. Sakana 2020 Plan Estrategikoa amaitu eta gero Sakana 2021-2027 Plan Estrategikoak, “Sakanan Lan eta Bizi” leloari erantzunez bi ardatz nagusi izango ditu: alde batetik lan mundua eta jarduera ekonomikoa, eta bestetik ikuspegi soziala.\nDiseinatuko den planak dokumentu adostua eta parte-hartzailea izan nahi du, inplikatutako eragile guztientzat etorkizuneko gida gisa balioko duena. Prozesu honek adostutako helburuak lortzeko egin beharreko proiektuak eta jarduerak zehazteko aukera emango digu.\n2021eko irailetik 2022ko ekainera hiru fase\nSakana 2021-2027 Plan Estrategikoa gartzeko metodologia hiru fase nagusitan banatzen da:\nAurreko planaren ebaluazioa.\nEgungo diagnostikoa eta etorkizunerako proiekzioak: informazio kuantitatiboa eta kualitatiboa bildu eta aztertu.\nPlangintza estrategikoa: lortu beharreko agertokiaren diseinua eta hori lortzeko behar diren estrategiak.\n2021eko abenduan ebaluazioa eta diagnostikoa faseak amaituta izango dira.\nParte-hartzea funtsezko elementua da Plan Estrategikoaren diseinuan. Partaidetza hori hiru maila nagusiren bidez egituratzen da.\nHeldu diezaiogun lanari\nSakanan bizi eta lan egin


Markina-Xemein esku pilotako Bizkaiko herriarteko finalerako sailkatu da - Lea-Artibai eta Mutrikuko Hitza : Lea-Artibai eta Mutrikuko Hitza\nMarkina-Xemein esku pilotako Bizkaiko herriarteko finalerako sailkatu da\nMunitibar hartu zuten mendean atzo [ekainak 19] jokatutako finalaurrekoetako itzulerako partidetan.\nIaz bezala Markina-Xemeinek eta Lezamak jokatuko dute eskupilotako Bizkaiko herriarteko finala. Berriro Munitibar eta Zeanuri ate joka geratu dira. Final handia domekan [ekainak 26] 17:00etan jokatuko da Zaldibarren.\nLea-Artibai eskualdeko taldeen arteko finalerdian 4-2 nagusitu dira markina-xemeindarrak. Kanporaketa baino lehen ezarritako pronostikoak bete ziren, bai Uni frontoian zein Munitibarkoan. Atzo [ekainak 19] lehiatu zituzten kanporaketako itzulerako partidak Munitibarren.\nHaurretan jaun eta jabe izan ziren beste behin Markina-Xemein pilota taldekoak eta 0-22 nagusitu ziren. Gazteetan, berriz, kontrakoa. Munitibarrekoak Uni frontoian pasa bezala, eroso hartu zituzten mendean markina-xemeindarrak. Ostabe nagusien partidak erabakiko zuen kanporaketa. Markina-Xemeinek oso ondo bideratuta zuten finalerako txartela, berdinketaren kasuan tanto kopuru altuagoa baitzuten. Hala ere, ez ziren erlaxatu eta, Uni frontoian ez bezala, hasi eta amaitu nagusitu ziren, 6-22a arte.\nGauzak horrela, iazko Bizkaiko herriarteko final bera errepikatuko da. Lezama Zeanuriren gainetik pasa zen, 6-0 gailenduz. Hori bai, nagusien azken partidan Oier Hormaetxek min hartu zuen eta ezin izan zuen lehia amaitu. Hurrengo egunetan egingo dute material hautaketa Zaldibarko frontoian.


Sakanako Mankomunitatea Zortzigarren aldiz Munuko arrozak Irurtzunen - Sakanako Mankomunitatea\nZortzigarren aldiz Munuko arrozak Irurtzunen\nAurtengoarekin zortzigarren aldiz Irurtzunen Munduko Arrozak ekimena garatu zen, ekainaren 4ean. Giro hobe ezinean, Senegalen, Gambian, Marokon, Irurtzunen (Atakondoa arroza, jubilatu taldearena, oilasko arroza, eta barazki arroza), Andaluzian… arroza nola prestatzen den ikusteko aukera izan zuten Foru Plazara gerturatutakoek.\nAurten Marokotik etorritako parte-hartzaileek, arroza ordez, Harira izeneko zopa eskaini zuten. Zergatik? Ba aurten, ekainaren 6an hasi delako haien Ramadana (edateko nola jateko ezertxo ere ez duten pertsonenganako hurbiltze garaia da Ramadana). Eta hain zuzen ere, Harira zopa da, garai honetan Ramadana ospatzen dutenek hartzen duten elikagaietako bat.\nAlde gastronomikoaz gain, txikienek munduko jolas batzuk ezagutzeko aukera izan zuten plazan. Ezagutu, jolastu eta gozatu. Hizkuntzen jolasean aritzerik ere izan zuten. Eta gorputzaren zatiak hennaz apaintzeko aukera ere izan zen.\nEguna aproposa izan zen, Immigrazio Zerbitzutik, udarako sentsibilizazio kanpainari hasiera emateko, eta halaxe egin zen: plazaren txoko batean, kanpainarekin bat egiten zutenek, argazkia atera zuten, eta nahi zutenek, kamisetak erosterik izan zuten.\nAmaieran, jubilatuen elkartean “halal” arroza jateko aukera izan zen konpainia eta giro ederrean.\nParte-hartzaileek, antolatzaileek eta bertaratutakoen esanetan, oso egun polita, ederra, koloretsua eta hurbila izan zen. Aho-zapore ederra utzi zuena denon bihotzetan, eta datorren urterako proposamen berriak eman eta jasoak dira, dagoeneko. Beraz, 2017 ere, izanen da Munduko Arrozen beste saio bat.\nErantzunak desaktibatuta daude Zortzigarren aldiz Munuko arrozak Irurtzunen sarreran\n← Maria Markotegi sariak\nUdalekuetara joateko diru-laguntza →


Energia iturri berrien plaza bilakatuko da Trianguloa, laugarrenez - Tolosaldea - Tolosaldeko ataria\nEnergia iturri berrien plaza bilakatuko da Trianguloa, laugarrenez\nItzea Urkizu Arsuaga 2018-12-11 13:14\nLaugarrenez Energia Azoka antolatu dute, kontsumo eraginkorra sortzeko teknologiak ezagutarazi, eta herritarren kontzientzia eta ohiturak aldatzeko helburuz\nDatorren larunbatean energia berriztagarriek hartuko dute Tolosako erdigunea, Trianguloa plazako karpan. IV. Energia Azoka izango da, goiz osoan barrena, eta egitasmoa aurkezteko elkartu dira Tolosako Udala, Tolosaldea Lanbide Heziketa Institutua eta Usurbilgo Lanbide Eskola.\nPatxi Amantegi Tolosako Udaleko ingurumen zinegotziak azpimarratu du, Energia Azokak hastapenetako helburuei eusten diela oraindik ere. Horrela, 2015etik hona, «kontsumo eraginkorreko teknologien ezagutza herritarrei gerturatzeko ahaleginean» dihardute antolatzaileek, elkarlanean.\nBaliabide berritzaile horiek guztiak ezagutzeak, egunerokoan txertatzeko bideak irekitzen dituela uste dute eta, era berean, Energia Azoka ikasleentzako probalekurik onena bilakatzen da: ikasturtean barrena jorratutako edukiak bertaratzen diren herritarrei azaldu, eta beren ikaskuntza prozesua sendotzen dute, agerraldian azaldu dutenez.\nPanelak eta ibilgailuak\nLarunbatean, 10:00etatik 14:00etara bitarte zabalik izango da Energia Azoka eta, urteroko moduan, stand-ak, informazio panelak nahiz askotariko gailuak ezagutzeko aukera izango dute, gaiarekiko interesa duten herritarrek. Besteak beste, honakoak bilduko ditu Trianguloa plazako karpak: biomasa galdara, eguzki energia baliatzeko instalakuntzak, aerotermia instalakuntzak, tenperatura baxuko berogailuak, LED argiteria nahiz eraikuntzak isolatzeko materiala.\nInformazio horrekin guztiarekin batera, gainera, bi bisita gidatu antolatu dituzte azokako informazioari zuku guztia ateratzeko, eta ez da aurrez izenik eman beharko. Bisitak 11:30ean eta 12:30ean izango dira.\nBaina guztia ez da informazio teorikoa izango eta, ikasleek eskainiko dituzten azalpen praktikoekin batera, azokan auto eta bizikleta elektriko bana izango da. Jende kopuruak hala ahalbidetzen badu, ibilgailuak probatzeko aukera izango da.\nIzan ere, Tolosako Udalak jasangarritasunaren alde emandako pausoetako bat izan da, berriki udal langileentzatbizikleta elektrikoa eskuratu izana. Bide beretik, Amantegik gogora ekarri nahi izan du, azken urtean herriko hainbat gunetan LED argiteria ezarri dutela: «Bidebieta auzoan, Bizkaia kalean, Suhiltzaileen biribilgunean, Iparragirre eta Izaskun auzoetan, Olarrainen, Kondeaneko aldapan eta Nafarroa etorbidean». Halaber, Gudari kaleko eraberritzean ere LED argiteria ezartzen ari direla argitu du ingurumen zinegotziak, eta urtarrila hasieran argiteria aldaketa egingo dutela, Alde Zaharrean nahiz Berazubi auzoan.


Uzbekistan - Wikipedia, entziklopedia askea.\nEreserkia: National Anthem of Uzbekistan (en)\n448.978 km² (56.)\nSarygamyş (−12 m)\nKazakhstan, Kirgizistan, Tajikistan, Afganistan eta Turkmenistan\nPresident of Uzbekistan (en)\nShavkat Mirziyoyev (en)\nPrime Minister of Uzbekistan (en)\nAbdulla Nigmatovich Aripov (en)\nOliy Majlis (en)\nCentral Asian Cooperation Organization (en)\n33.570.609 (2020) (41.)\n74,77 bizt/km² (136.)\nUzbekistandar, Russians in Uzbekistan (en) , tajik, kazakh, Karakalpaks (en) eta Tartariar\nUzbekera, tajikera, errusiera, Northern Uzbek (en) , kazakhera, Karakalpakera eta Uzbeki Arabic (en)\n59.929.951.110 US$ (2020)\n1.750 US$ (2020)\n222.809.945.270 nazioarteko dolar (2017)\n6.879,568 nazioarteko dolar (2017)\n1.242.300.741 US$ (1999)\n7,9 % (2016)\n: Asia/Samarkand (en) Karakalpakstan, Bukhara probintzia, Navoiy Region (en) , Qashqadaryo Region (en) , Samarkanda probintzia, Surxondaryo Region (en) , Xorazm Region (en)\n: Asia/Taxkent Taxkent, Andijan probintzia, Fergana probintzia, Jizzakh Region (en) , Namangan Region (en) , Sirdaryo probintzia, Toshkent probintzia\n220 V. 50 Hz.Europlug (en) , Schuko (en) eta AS/NZS 3112 (en)\nUzbekistan, ofizialki Uzbekistango Errepublika (uzbekeraz: Oʻzbekiston Respublikasi/Ўзбекистон Респубикаси) Erdialdeko Asiako estatu itsasgabe bat da, estatu itsasgabez inguratua. Historikoki garrantzitsua izan da, Zetaren Bidean baitzegoen. Sei estatu turkiko burujabeetako bat da, eta Sobietar Batasuneko parte izan zen. Hiriburua Taxkent du.\nBehiala persiar samanida dinastiakoa, eta gero Inperio Timuridokoa, XVI. mende hasieran nomada uzbekoek konkistatu zuten eskualdea: konkistatzaileak ekialdeko hizkuntza turkiko batean mintzatzen zirena Egungo Uzbekistango biztanleriaren gehiengoak jatorri uzbekoa du eta uzbekeraz mintzatzen da.\nUzbekistango ekonomia lehengaien ekoizpenean oinarritzen da, hala nola kotoia, urrea, uranioa, potasioa eta gas naturalaren ekoizpenean. Nahiz eta estatuaren helburuetako bat merkatu-ekonomia izan, Uzbekistanek kontrol ekonomiko zorrotzak ditu oraindik. Nazioarteko erakunde batzuek bertako giza-eskubideen politika kritikatu dute. Uzbekistanen, biztanleriaren % 45 eguneko 1,25 dolar baino gutxiagorekin bizi da.\nHerrialdeak 447.000 kilometro karratu ditu. Munduko 56. estatu handiena da eta 42. populatuena. EBEko estatuen artean 5. handiena eta 3. populatuena da.\nMendebaldetik ekialdera 1.425 km ditu eta iparraldetik hegoaldera, 930 km. Iparraldean eta ipar-mendebaldean Kazakhstan eta Aral itsasoa ditu, hego-mendebaldean Turkmenistan, hego-ekialdean Tadjikistan eta ipar-ekialdean Kirgizistan. Uzbekistan Asia Erdialdeko estatu handiena izateaz gain, beste lau estaturekin mugak dituen bakarra da. Gainera, Afganistanekin ere muga laburra du hegoaldean, 150 km.\nUzbekistan estatu lehor eta itsasgabea da. Liechtensteinekin batera munduko estatu itsasgabe bikoitz bakarra da, hots, estatu itsasgabez guztiz inguratua dagoena. Eremuaren % 10 baino gutxiago dira landa lurrak, batez ere ibai eta oasi ertzetan. Gainontzekoa basamortua (Kyzyl Kum) eta mendiak dira.\nGailurra Khazret Sultan mendia da, itsas mailatik 4643 metrora, Gissar mendilerroaren hegoaldean, Tadjikistango mugan. Sobietarren garaian, mendi honi Alderdi Komunistaren 22. biltzarraren tontorra izena eman zioten.\nBertako klima kontinentala da, euri urrirekin (100-200 mm urteko). Udako batez besteko tenperatura handiena 40 °C da, eta neguko batez besteko txikiena -23 °C.\nHiri nagusiak Bukhara, Samarkanda, Namangan eta Taxkent hiriburua dira.\nEgungo Uzbekistango lurraldeak Akemenestar Inperioko Sogdiana eta Korasmia satrapien barnean zeuden, Alexandro Handiaren konkista arte. Urteak igaro ahala, eskualdea Partiar Inperioaren eta Sasandar Inperioaren zati izan zen. Erdi Aroan, turkiar kultura gailendu zen, qaraqanidarren eskutik (IX-XII. mendeak), indartuz joa zena pertsiaren erresumaren kaltetan. Mongoliarrek eskualdea XIII. mendean menperatu zuten, Asia Erdialdeko Chagatay sortuz, nahiz eta turkiar kultura berehala indarberritu, batez ere hizkuntza eta ohituren alorrean.\nBukhara, samanidarren hiriburua IX-X. mendeetan\nTamerlan buruzagia gailentzean, Gengis Khanen handitasuna eta konkistak berreskuratzeko asmoa zuena, Samarkanda Asiako musulman zibilizazioaren erdiguneetako bat bihurtu zen. Mongoliar jatorriko shaybanidarren boterea handitzean, XVI. mendetik aurrera herrialdeak Uzbekistan izena hartu zuen eta, mende erdialdetik aurrera, Bukhara bihurtu zen hiriburu. Horrela, XIX. mendea arte iraun zuen Bukharako khanerria eratu zen.\nXIX. mendean, Errusiar Inperioa Asia Erdialdean hedatzen hasi zen. Kazakhstan eta Kirgizistan ez bezala, Uzbekistanek nolabaiteko burujabetza mantendu zuen, tsarren koroaren mendeko emirerri gisa. 1917ko Boltxebikeen Iraultzaren ostean, Errusiarekiko harremana aldatuz joan zen, azkenean Bukharako Sobietar Errepublika sortu arte, boltxebike ideologiakoa. Berehala, boltxebikeen aurkako erresistentzia batzuen ostean, Sobietar Batasuneko kide bihurtu zen.\n1991ko irailaren 1ean, Uzbekistanek independentzia aldarrikatu zuen, nahiz eta Baltikoko estatuek ez bezala, indar ahulez aldarrikatu.\nSakontzeko, irakurri: «Uzbekistanen banaketa administratiboa»\nUzbekistan hiru motatako unitateetan banatzen da: 12 probintziatan (viloyatlar, singularrean viloyat), autonomia errepublika batean (respublika) eta hiri independente batean (shahar). Probintziak barrutitan (tuman) banatzen dira.\nBuxoro (Bukhara) 39.400 1.576.800 3\nJizzax 20.500 1.090.900 5\nNavoiy 110.800 834.100 7\nQarshi 28.400 2.537.600 8\nSamarkanda 16.400　 3.032.000 9\nGuliston 5.100 698.100 10\nTermez 20.800 2.012.600 11\nToshkent (Taxkent) 15.300　 2.537.500 12\nToshkent (Taxkent) ??? 2.192.700 1\nFergana Ibarreko Eskualdea\nFarg'ona (Fergana)　 6.800 2.997.400 4\nAndijon 4.200 2.477.900 2\nNamangan 7.900 2.196.200 6\nUrganch 6.300　 1.517.600 13\nNukus 160.000 1.612.300 14\nToshkent probintziako estatistikek Toshkent shahriko (hiriko) estatistikak ditu barne.\nIslam Karimov presidentea.\n1992ko abenduaren 8ko konstituzioak erregimen presidentziala ezarri zuen berriki eratutako estatuan, legebiltzar batekin, 2004an biko bihurtua (Oliy Majlis eta senatua). Presidenteak indar handia du eta zazpi urterako hautatzen da, sufragio unibertsal zuzenean. Presidenteak gobernua izendatzen du, eta horrek legebiltzarraren onespena izan behar du.\nUzbekistango alderdi politiko nagusiak hauek dira: Alderdi demokrata popularra (CDP), Fidokorlar alderdi nazional demokrata (F), Nazioaren aurrerabidearen alderdia (VT) (oharra: F eta VT batu egin dira), Adolat (Justizia) (A), Pizkunde demokrata nazionalaren alderdia (MTP), Alderdi nazional-demokrata. Hala ere, ia ez dago aniztasun politikorik, alderdi guztiek Karimov presidentea zuzenean eta baldintzarik gabe babesten baitute.\nUzbekistan errepublika nazioarteko hainbat erakunderen kide da: Nazio Batuak, Unesco, ESKE, OME, TME eta abar. 1991ko abenduaren 21ean, Uzbekistan Estatu Burujabeen Erkidegoko kide bihurtu zen (Almatyko ituna), antzinako 15 sobietar errepubliketatik 12 batzen dituena.\nurtarrilaren 1a Urteberri-eguna Yangi Yil Kuni\nmartxoaren 8a Emakumeen eguna Xalqaro Xotin-qizlar Kuni\nmartxoaren 21a Udaberriaren eguna Navro'z (ez erlijiozkoa)\nmaiatzaren 9a Oroitzapenaren eguna Hotira kuni 1945an nazismoa garaitu zen eguna\nHejira egutegiaren arabera Ramadan amaiera Ramazon Hayiti\nirailaren 1a Independentzia eguna Mustaqillik Kuni 1991tik\nurriaren 1a Irakaslearen eguna O'qutuvchilar Kuni\nabenduaren 8a Konstituzio eguna Konstitutsiya Kuni 1992tik\nHejira egutegiaren arabera Sakrifizio eguna Qurbon Hayit\n↑ Giza eskubideak Uzbekistanen: Amnesty International txostena, 2008.\n↑ (PDF) UNDP: Human development indices – Table 3: Human and income poverty (Population living below national poverty line (2000–2007)). .\n↑ Uzbekistan will publish its own book of records - Ferghana.ru[Betiko hautsitako esteka], 2009-07-29.\n↑ Klima, Uzbekistan: Country Studies - AEBetako Kongresuko Liburutegia.\n↑ Uzbekistango Estatistikak 2008, 176 or.\nBNF: 15342210j (data)\nOrriaren azken aldaketa: 24 ekaina 2022, 10:17.


Futbola eta politika Egipton\nHosni Mubarak boteretik kendu zuen altxamendua hasi zenetik justu urtebete bete denean, herrialdea berriro ere lehertzeko zorian dago.\nEgipton krisi politiko sakona eragin dute Port Saideko futbol zelaian herenegun izandako istilu larriek.\nHosni Mubarak boteretik kendu zuen altxamendua hasi zenetik justu urtebete bete denean, herrialdea berriro ere lehertzeko zorian dago. Ez da gertakari soil bat izan, horren inguruan izan diren beste hainbat egoerek kutsu politikoa eman diote. Oposizioak, erlijiosoak zein laikoak, Junta militarrari botatzen dio gertatutakoaren errua. Istiluak militarrek sortu zituztela diote, edo propio egoera eskuetatik joaten utzi zutela, Egipto kaosean murgiltzen ari denaren itxura eman nahi zutela eta modu horretan eurak gobernatzen segitzea beharrezkoa dela erakutsarazi.\nEgipton agintean dagoen Tantaui mariskalak konspirazioaz ere hitz egin du, atzerritik etorritako konspirazioaz. Dena den, ez dago atzerrira joan beharrik errudun bila, hori baino errazagoa da. Poliziak ospe handia galdu zuen altxamenduaren lehen egunetan, errepresioa ezarriz urrunegi joan zelako; horregatik, azkenean armadak esku hartu behar izan zuen.\nOrduz geroztik, poliziak istiluak daudenetan ez du esku hartzen. Hori dela eta, sinistekoa da Port Saiden istiluak hasi zirenean polizia nahikorik ez egotea eta zeudenak ere euren burua salbu jartzeaz arduratu izana.\nEgoera erabat pozoinduta dagoela esan liteke, herritarrek uste dute poliziak ez duela bere lana egiten, ez duela ordena jartzen eta militarrei berriz egoera hori komeni zaiela. Ondorioz, geroz eta gehiago dira Junta militarra kendu eta trantsizioa lehenbailehen egitea eskatzen dutenak.\nInformazio gehiago:Eitb: Futbola eta politika Egipton


Berria al da nutrizio piramide berria? - Zientzia Kaiera\nNutrizio piramide berria argiratu du oraintsu. Elikadura eta osasun publikoaren munduko ehundik gora adituren ekarpenekin egindako dokumentu honek gizartearen elikadura ohitura egokiak sustatzea du helburu. 2001etik indarrean egon den gidarekin alderatuz, bitamina eta mineral gehigarrien agerpena, fruten eta barazkien arteko bereizmena eta alkoholaren kontsumoa are gehiago mugatzeko gomendioa nabarmentzen dira bertan. Zergatik aldaketa hauek? Zein da honek izango duen eragina?\nEdurne Simón UPV/EHUko Farmazia Fakultateko Nutrizio eta Bromatologia irakasleak galdera hauei erantzuna eman eta elikadura gida berriaren nondik norakoak azalduko ditu “Berria al da nutrizio piramide berria?” izeneko hitzaldian. Ekitaldi hau Zientziateka programaren baitan dago eta euskaraz egingo da maiatzaren 9an Bilboko Azkuna Zentroan.\nZientziateka UPV/EHUko Kultura Zientifikoko Katedrak eta Azkuna Zentroak puri-purian dauden zientzia arloko gaiak jakitera emateko hilean bitan antolatzen duten ekimena da.


Kirol federatua - Bizkaia.eus\nBizkaiko kirol federatuari buruzko informazio guztia hemen dago.\nKLUBAK ETA ELKALTEAK INFORMAZIOA\nKirol-klub eta -elkarte guztiekiko kontaktuak.\nKirol-federazioek funtzio publikoetan nola jardun behar duten arautzeko dekretua.\n16/2006 DEKRETUA, urtarrilaren 31koa, Euskadiko Kirol Federazioena\nBizkaiko kirol federazioen elkartea. Bizkaiko kirol-federazioen sinergiak kudeatzen eta sustatzen laguntzea xede duen erakundea.\nASFEDEBI WEBGUNEA IKUSI →\nBizkaiko kirol-federazioen kontaktu, kokapen eta datu guztiak.\nBIZKAIKO FEDERAKUNDEAK IKUSI →\nBizkaiko kirol-federazioak hartzen dituen Bizkaiko kirolaren zentro neuralgikoa.\nKIROL ETXEA WEBGUNEA IKUSI


Neguan overbooking-a izango ote da K2 mendian? | Kirolak | Naiz\n2020 AZA. 30 - 15:28h\nNeguan overbooking-a izango ote da K2 mendian?\nBeste bi espedizio saiatuko dira urtaro horretan oraindik igo gabe dagoen azken zortzimilakoa eskalatzen. Bat Mingma Gyalje Xerpak lideratuko du eta bestea Nirmal Purjak, biak nepaldarrak.\nNirmal Purja ere K2 edo Chogori mendia neguan igotzen saiatuko da (Nirmal PURJA)\nGuztiz harrigarria da, baina hamalau zortzimilakoetatik neguko igoerarik ez duen bakarrak, K2 mendiak (8.611 m), lau espedizio jasoko ditu aurten. Urte asko bisitarik gabe egon da, baina azken urteotan neguko jardun horietan aldaketa handiak izan dira. Batez ere, kontzeptualki zein ekonomikoki.\nK2 edo Chogori-ri dagokionez, lasai asko aitor genezake egun ez dela poloniarren “mendia”. Haiek izan dira saio gehien egin dituztenak, baina gero eta alpinista gehiago dira zortzimilako horren aldeko apustua egiten dutenak. Eta, bestetik, mendiko agentziek indar handia hartu dutenetik, esan daiteke ia “edonor” joan daitekeela erraldoi horietara. Tartean, K2-ra.\nIgotzeke dagoen azkena denez, konpreni daiteke K2 alpinista askoren helburua izatea. Seven Summit Treks agentziak zein John Snorrik lideratuko dituztenak lehenak izan ziren asmo horien berri ematen.\nAgentzia horrek antolatutakoa espedizio komertziala da, eta, dakigunez, ia 50 kidez osatuta dago. Zur eta lur uzten duen kopurua! Islandiarrarena, berriz, oso txikia da. Hiru alpinistak jardungo dute: Ali Sapdara eta haren seme Sajid pakistandarrek eta Snorrik berak.\nBaina aipatu ditugun bi espedizio horiei beste bi gehitu zaizkie. Biak ala biak, gainera, talde nepaldarrak dira. Lehenaren buru Mingma Gyalje Xerpa izango da. Eta bigarrenak Nirmal Purjak zuzenduko du.\nSeven Summit Treks agentziaren lan talde guztiaren kopuruari azken bi espedizio horien ordezkariak gehitzen badizkiogu, negua izan ordez, badirudi udaran edo ohiko denboraldi baten aurrean gaudela. 60 alpinista inguru K2 mendia neguan saiatzea erabat ezohikoa da.\nMingma Gyalje Xerpa Imagine Nepal agentziaren nagusia bada ere, talde horrek ez du bezerorik izango. Autonomoa izango da; izan ere, ez du garaieran lan egiten duten alpinisten laguntzarik izango. Haren alboan jardungo dutenak honakoak dira: Dawa Tenzing Xerpa eta Kilu Pemba Xerpa.\nLaster batean hasiko den espedizioaren inguruan, talde honen buruak adierazi du abenduaren erdi aldean Pakistanen egoteko asmoa dutela: «Guretzat benetako negua abenduaren lehenean hasten da, eta otsailaren 28an bukatu. Beraz, egutegi astronomikoaren alde egiten dugu. Bestalde, erakutsi nahi dugu alpinista nepaldarrak ere gai garela zortzimilako bat neguan igotzeko. Atzerriko alpinistak zortzimilakoak igotzen lagundu ditut, baina ez dut inoiz ikusi nepaldar bat neguko lehen igoera bat saiatzen. Ez dugu bezerorik eramango, argi baitaukat bezeroak daudenean ardura eta erronka gehiegi daudela».\nAlpinistok ohiko ibilbidea edo Abruzzien espoloian sartuko dira. Uste dute Cesen bideak baino aukera gehiago eskaintzen dituela: «Ibilbide normala neguan ikusi dut, eta ekinaldi on bat egiteko oso aproposa da. Geure asmoa mendia guk geuk ekipatzea izango da, baina, beste hiru talde egongo direnez, agian egokiena elkarlanean aritzea izango da».\nLaugarren eta azken taldeari dagokionez, aurreratu behar dugu izar mediatiko batek lideratuko duela. Nirmal Purjari buruz ari gara; hots, hamalau zortzimilakoak zazpi hilabete baino gutxiagoan eskalatu zituen alpinista nepaldarra dugu protagonista. Orain arte, Purjak ez du zehaztasun handirik eman. Bere sare sozialetan esan du ohiko kideekin jardungo duela eta ez duela oxigeno artifizialik erabiliko.